open-index/open-wikipedia-markdown huggingface dataset:
বিজ্ঞানৰ ক্ষেত্ৰত নাৰী

**বিজ্ঞানৰ ক্ষেত্ৰত নাৰী**ৰ উপস্থিতি বিজ্ঞানৰ ইতিহাসত আদিম কালৰেপৰা পোৱা যায়, য’ত তেওঁলোকে উল্লেখনীয় অৱদান আগবঢ়াইছে। লিংগ আৰু বিজ্ঞানৰ বিষয়ত আগ্ৰহী ইতিহাসবিদসকলে নাৰীৰ বৈজ্ঞানিক প্ৰচেষ্টা আৰু কৃতিত্ব, তেওঁলোকে সন্মুখীন হোৱা বাধা আৰু প্ৰধান বৈজ্ঞানিক পত্ৰিকা তথা অন্যান্য প্ৰকাশনত নিজৰ কামসমূহ প সমীক্ষা আৰু গ্ৰহণযোগ্য কৰাৰ বাবে গ্ৰহণ কৰা কৌশলসমূহৰ ওপৰত গৱেষণা কৰিছে। এই বিষয়সমূহৰ ঐতিহাসিক, সমালোচনাত্মক আৰু সমাজতাত্ত্বিক অধ্যয়ন বৰ্তমান এক স্বতন্ত্ৰ শৈক্ষিক শাখা হিচাপে গঢ়ি উঠিছে। 

চিকিৎসা বিজ্ঞানত নাৰীৰ অংশগ্ৰহণ কেইবাটাও প্ৰাচীন পশ্চিমীয়া সভ্যতাত দেখা গৈছিল আৰু প্ৰাচীন গ্ৰীচত প্ৰাকৃতিক দৰ্শনৰ অধ্যয়ন নাৰীৰ বাবে মুকলি আছিল। খ্ৰীষ্টীয় প্ৰথম বা দ্বিতীয় শতিকাত নাৰীয়ে কিমিয়াবিদ্যাৰ প্ৰাক-বিজ্ঞানত অৱদান আগবঢ়াইছিল। মধ্যযুগত ধৰ্মীয় কনভেণ্টসমূহ নাৰী শিক্ষাৰ এক গুৰুত্বপূৰ্ণ স্থান আছিল আৰু ইয়াৰে কিছুমান সম্প্ৰদায়ে নাৰীক পাণ্ডিত্যপূৰ্ণ গৱেষণাত অৱদান আগবঢ়োৱাৰ সুযোগ দিছিল। একাদশ শতিকাত প্ৰথম বিশ্ববিদ্যালয়সমূহৰ উত্থান ঘটিছিল; অৱশ্যে নাৰীসকলক বেছিভাগ ক্ষেত্ৰতে বিশ্ববিদ্যালয়ৰ শিক্ষাৰপৰা বঞ্চিত কৰা হৈছিল। শৈক্ষিক জগতৰ বাহিৰত উদ্ভিদবিজ্ঞান এনে এক বিজ্ঞান আছিল যিটো আদি আধুনিক যুগত নাৰীৰ অৱদানৰদ্বাৰা আটাইতকৈ বেছি উপকৃত হৈছিল। চিকিৎসা বিজ্ঞানৰ ক্ষেত্ৰত নাৰীক শিক্ষা প্ৰদানৰ মনোভাব আন ঠাইতকৈ ইটালীত অধিক উদাৰ আছিল বুলি ধাৰণা কৰা হয়। বিজ্ঞানৰ কোনো এটা শাখাত বিশ্ববিদ্যালয়ৰ অধ্যাপকৰ পদ লাভ কৰা প্ৰথমগৰাকী পৰিচিত নাৰী আছিল ওঠৰ শতিকাৰ ইটালীৰ বিজ্ঞানী লাউৰা বাছি। 

ওঠৰ শতিকাত লিংগ ভূমিকাসমূহ মুখ্যত পূৰ্বনিৰ্ধাৰিত আছিল যদিও নাৰীয়ে বিজ্ঞানত যথেষ্ট উন্নতি কৰিছিল। ঊনবিংশ শতিকাত নাৰীক বেছিভাগ আনুষ্ঠানিক বৈজ্ঞানিক শিক্ষাৰপৰা আঁতৰাই ৰখা হৈছিল, কিন্তু এই সময়ছোৱাতে তেওঁলোকে বিভিন্ন শিক্ষিত সমাজত (learned societies) স্থান লাভ কৰিবলৈ আৰম্ভ কৰে। ঊনবিংশ শতিকাৰ শেষৰফালে মহিলা মহাবিদ্যালয়ৰ উত্থানে বিজ্ঞানী মহিলাসকলৰ বাবে চাকৰি আৰু শিক্ষাৰ সুযোগ প্ৰদান কৰে। মেৰী কুৰীয়ে বিজ্ঞানীসকলৰ বাবে তেজস্ক্ৰিয় ক্ষয় অধ্যয়নৰ পথ প্ৰশস্ত কৰিছিল আৰু ৰেডিয়াম তথা পোলোনিয়াম মৌল আৱিষ্কাৰ কৰিছিল। এগৰাকী পদাৰ্থবিজ্ঞানী আৰু ৰসায়নবিদ হিচাপে কাম কৰি তেওঁ তেজস্ক্ৰিয় ক্ষয়ৰ ওপৰত অগ্ৰণী গৱেষণা চলাইছিল আৰু পদাৰ্থ বিজ্ঞানত নোবেল বঁটা লাভ কৰা প্ৰথমগৰাকী নাৰী হোৱাৰ লগতে ৰসায়ন বিজ্ঞানত দ্বিতীয়টো নোবেল বঁটা লাভ কৰা প্ৰথমগৰাকী ব্যক্তি হিচাপে পৰিগণিত হৈছিল। ১৯০১ চনৰপৰা ২০২২ চনৰ ভিতৰত ৬০ গৰাকী নাৰীক নোবেল বঁটা প্ৰদান কৰা হৈছে। ইয়াৰে ২৪ গৰাকী নাৰীক পদাৰ্থ বিজ্ঞান, ৰসায়ন বিজ্ঞান, শৰীৰতত্ত্ব বা চিকিৎসা বিজ্ঞানত নোবেল বঁটা প্ৰদান কৰা হৈছে।

## আন্তঃসাংস্কৃতিক দৃষ্টিভংগী
১৯৭০ আৰু ১৯৮০-ৰ দশকত বিজ্ঞানী মহিলাসকলৰ বিষয়ে বহুতো কিতাপ আৰু প্ৰবন্ধ প্ৰকাশ পাইছিল। প্ৰকাশিত প্ৰায় সকলো উৎসতে বৰ্ণীয় মহিলা (women of color) আৰু ইউৰোপ তথা উত্তৰ আমেৰিকাৰ বাহিৰৰ মহিলাসকলক উপেক্ষা কৰা হৈছিল। ১৯৮৫ চনত কভালেভস্কায়া ফাণ্ড আৰু ১৯৯৩ চনত অৰ্গেনাইজেশ্যন ফৰ উইমেন ইন ছায়েন্স ফৰ দ্য ডেভেলপিং ৱৰ্ল্ডৰ গঠন হোৱাৰ ফলত পূৰ্বে অৱহেলিত বিজ্ঞানী মহিলাসকলে অধিক দৃশ্যমানতা লাভ কৰিছিল। কিন্তু আজিও উন্নয়নশীল দেশসমূহৰ বৰ্তমানৰ আৰু ঐতিহাসিক বিজ্ঞানী মহিলাসকলৰ বিষয়ে তথ্যৰ অভাৱ দেখা যায়। শিক্ষাবিদ এন হিবনাৰ কবলিটজৰ মতে:

কবলিটজে কৈছে যে বিজ্ঞানৰ ক্ষেত্ৰত মহিলাৰ বিষয়ে কৰা এই সাধাৰণীকৰণবোৰ প্ৰায়ে আন্তঃসাংস্কৃতিকভাৱে টিকি নাথাকে:

## তথ্যসূত্ৰ

শ্ৰেণী:বিজ্ঞান
শ্ৰেণী:নাৰী
দিশা পাণ্ডে

**দিশা পাণ্ডে** (ইংৰাজী: Disha Pandey) এগৰাকী ভাৰতীয় অভিনেত্ৰী। তেওঁ তামিল চলচ্চিত্ৰত অভিনয় কৰিছে, বিশেষকৈ ব্যাৱসায়িকভাৱে সফল ছবি *তামিল পড়ম* (২০১০) আৰু তেলুগু, কন্নড় তথা হিন্দী ভাষাৰ ছবিত অভিনয় কৰিছে। 

## প্ৰাৰম্ভিক জীৱন
২০১১ চনত *দ্য নিউ ইণ্ডিয়ান এক্সপ্ৰেছ*ত প্ৰকাশিত এটা প্ৰবন্ধত পাণ্ডেই উল্লেখ কৰিছিল যে তেওঁৰ পিতৃ শিক্ষা বিভাগৰ এজন গেজেটেড বিষয়া আছিল আৰু মাতৃয়ে হিন্দুস্তান কপাৰত কাম কৰিছিল। তেওঁ লগতে প্ৰকাশ কৰিছিল যে তেওঁৰ এগৰাকী বায়েক আৰু এজন ভায়েক আছে।

পাণ্ডেই দ্বাদশ শ্ৰেণীত পঢ়ি থকাৰ সময়তে চলচ্চিত্ৰ জগতত প্ৰৱেশ কৰিছিল, কিন্তু অভিনয় অব্যাহত ৰখাৰ আগতে তেওঁক স্নাতক ডিগ্ৰী সম্পূৰ্ণ কৰিবলৈ পৰামৰ্শ দিয়া হৈছিল। দ্বাদশ শ্ৰেণীত গণিতৰ সৈতে জীৱবিজ্ঞান বিষয় বাছি লোৱা সত্ত্বেও ডিগ্ৰীটো অধিক সহজে সম্পূৰ্ণ কৰিবলৈ দিশাই কলা শাখাত পঢ়াৰ সিদ্ধান্ত লৈছিল। ২০১১ চনত তেওঁ মানৱ অধিকাৰ বিষয়ত কলা শাখাৰ প্ৰথম বৰ্ষ সম্পূৰ্ণ কৰাৰ কথা জনাইছিল।

## কৰ্মজীৱন
পাণ্ডেই প্ৰিন্স জুৱেলৰী আৰু আমূল লাচ্চীকে ধৰি বিভিন্ন ব্যাৱসায়িক বিজ্ঞাপনৰ বাবে মডেলিং কৰিছে।

পাণ্ডেই ২০১০ চনৰ সফল কমেডী ছবি *তামিল পড়ম*ৰ জৰিয়তে অভিনেত্ৰী হিচাপে প্ৰাৰম্ভিক সফলতা লাভ কৰিছিল।

তেওঁ নিতিন সাথিয়াৰ বিপৰীতে তামিল ছবি *মায়ানগিনেন থায়ানগিনেন* (২০১২) আৰু শ্ৰীকান্ত ভেমুলাপল্লীৰ পৰিচালনাত তেলেগু ভৌতিক ছবি *মোক্ষ*ত (২০১৩) অভিনয় কৰিছিল। *মায়ানগিনেন থায়ানগিনেন*ত তেওঁ এগৰাকী অতি ঘৰুৱা ছোৱালীৰ চৰিত্ৰত অভিনয় কৰিছিল— যি এখন কল টেক্সী কোম্পানীত কাষ্টমাৰ কেয়াৰ এক্সিকিউটিভ হিচাপে নিয়োজিত আছিল।

তেওঁ ২০১৪ চনত *জয় ললিতা*ৰ জৰিয়তে কানাড়া চলচ্চিত্ৰ জগতত আত্মপ্ৰকাশ কৰে, যিখন ২০১২ চনৰ মালয়ালম সফল ছবি *মায়া-মোহিনী*ৰ কানাড়া ৰিমেক আছিল। এই ছবিখনত তেওঁ সেই চৰিত্ৰটোত অভিনয় কৰিছিল যিটো মূল ছবিত মালয়ালম অভিনেত্ৰী মৈথিলীয়ে কৰিছিল। তেওঁ আন এখন কানাড়া ছবি *বোম্বাই মিঠাই*তো (২০১৫) অভিনয় কৰিছে, য’ত তেওঁ ভ্ৰমণ আৰু ফটোগ্ৰাফীৰ প্ৰতি আগ্ৰহী এটা চৰিত্ৰ ৰূপায়ণ কৰিছে।

## তথ্যসূত্ৰ

## বাহ্যিক সংযোগ

* 

শ্ৰেণী:ভাৰতীয় অভিনেত্ৰী
পৰী মণি

**চামচুন্নাহাৰ স্মৃতি** (জন্ম: ২৪ অক্টোবৰ ১৯৯২), যি তেওঁৰ মঞ্চনাম **পৰী মণি** হিচাপে পৰিচিত, এগৰাকী বাংলাদেশী চলচ্চিত্ৰ অভিনেত্ৰী। তেওঁ বাংলাদেশৰ সৰ্বাধিক পাৰিশ্ৰমিক পোৱা অভিনেত্ৰীসকলৰ ভিতৰত অন্যতম আছিল। 

মণিয়ে এগৰাকী মডেল হিচাপে নিজৰ কেৰিয়াৰ আৰম্ভ কৰিছিল আৰু ২০১৫ চনত *ৰানা প্লাজা* বোলছবিৰ জৰিয়তে চলচ্চিত্ৰ জগতত আত্মপ্ৰকাশ কৰিছিল। তেওঁ ২০১৬ চনত ব্যাৱসায়িকভাৱে সফল বোলছবি *ধূমকেতু*ত কৰা অভিনয়ৰ বাবে ব্যাপক স্বীকৃতি লাভ কৰিছিল। তেওঁৰ আটাইতকৈ উল্লেখযোগ্য বোলছবিসমূহৰ ভিতৰত আছে *স্বপ্নজাল* (২০১৮), *গুণিন* (২০২২) আৰু *অৰ্তজ্বালা* (২০১৭)। তেওঁ নিজৰ অভিনয়ৰ বাবে কেইবাটাও বঁটা লাভ কৰিছে, ইয়াৰ ভিতৰত ২১তম মেৰিল-প্ৰথম আলো বঁটাত তেওঁ বিশেষ সমালোচক বঁটা লাভ কৰিছিল। ২০২০ চনত ফৰ্বছ এছিয়াৰ "১০০ ডিজিটেল ষ্টাৰ"ৰ তালিকাত তেওঁৰ নাম অন্তৰ্ভুক্ত কৰা হৈছিল।

## প্ৰাৰম্ভিক জীৱন
চামচুন্নাহাৰ স্মৃতিৰ জন্ম ১৯৯২ চনৰ ২৪ অক্টোবৰত খুলনা বিভাগৰ সাতক্ষীৰা জিলাৰ এটা বঙালী মুছলমান পৰিয়ালত হৈছিল। তেওঁ সৰু কালতে পিতৃ-মাতৃক হেৰুৱাইছিল আৰু পোজপুৰত তেওঁৰ ককাক চামচুল হক গাজীৰ তত্ত্বাৱধানত ডাঙৰ-দীঘল হৈছিল। তেওঁ এছ এছ চি (SSC) আৰু এইচ এছ চি (HSC) পৰীক্ষাত উত্তীৰ্ণ হৈছিল। ২০১১ চনত বি এম কলেজত বি এ (সন্মানীয়) পঢ়ি থকাৰ সময়তে তেওঁ বাংলাদেশ একাডেমী অৱ ফাইন আৰ্টছত নৃত্যৰ শিক্ষা ল’বলৈ ঢাকালৈ গুচি যায়।

## কৰ্মজীৱন
মণিৰ প্ৰথমখন ছবি আছিল ২০১৩ চনৰ ৰানা প্লাজাৰ দুৰ্ঘটনাৰ ওপৰত আধাৰিত *ৰানা প্লাজা*। অৱশ্যে বাংলাদেশ চলচ্চিত্ৰ চেন্সৰ বৰ্ডে ছবিখনক প্ৰমাণ-পত্ৰ দিবলৈ অস্বীকাৰ কৰিছিল। বৰ্ডৰ মতে ই এক ৰাষ্ট্ৰীয় দুৰ্যোগ আছিল যিটো মানুহে ভুলকৈ বুজিব পাৰে। তেও'ৰ দ্বিতীয়খন ছবি *ভালবাসা সীমাহীন* ২০১৫ চনৰ ১৩ ফেব্ৰুৱাৰীত মুক্তি পায়। তেওঁ শাকিব খানৰ সৈতে *আৰো ভালবাসবো তোমায়* আৰু *ধূমকেতু* বোলছবিত অভিনয় কৰিছিল।

## ব্যক্তিগত জীৱন
পৰী মণিয়ে ২০১০ চনত তেওঁৰ সম্পৰ্কীয় ভ্ৰাতৃ ইচমাইল হোচেনৰ সৈতে বিবাহপাশত আবদ্ধ হৈছিল আৰু ২০১২ চনত তেওঁৰ সৈতে বিচ্ছেদ ঘটে। ইয়াৰ পিছত ২০১২ চনৰ এপ্ৰিল মাহত তেওঁ ফুটবলাৰ ফেৰদৌচ কবিৰ সৌৰভৰ সৈতে বিবাহপাশত আবদ্ধ হয়। ২০১৯ চনত মণি আৰ জে তামিম হাছানৰ সৈতে বাগদানত আবদ্ধ হৈছিল, কিন্তু পিছলৈ তেওঁলোকৰ মাজত বিচ্ছেদ ঘটে। ২০২০ চনত তেওঁ চলচ্চিত্ৰ পৰিচালক কামৰুজ্জামান ৰণিৰ সৈতে এক চুটি সময়ৰ বাবে বিবাহপাশত আবদ্ধ হৈছিল।

২০২১ চনৰ অক্টোবৰ মাহত তেওঁ অভিনেতা-মডেল চৰিফুল ৰাজৰ সৈতে বিবাহপাশত আবদ্ধ হয়। ২০২২ চনৰ ১০ আগষ্টত তেওঁলোকৰ এজন পুত্ৰ সন্তান চাহিম মহম্মদ পুণ্য (ৰাজ্য বুলিও জনা যায়) জন্ম হয়। ২০২২ চনৰ ৩১ ডিচেম্বৰত মণিয়ে সামাজিক মাধ্যমৰ জৰিয়তে ৰাজৰ সৈতে বিচ্ছেদৰ কথা নিশ্চিত কৰে আৰু পিছলৈ জনায় যে তেওঁ এদিন আগতে পুত্ৰ ৰাজ্যৰ সৈতে ৰাজৰ ঘৰ এৰি থৈ আহিছে। পিছলৈ তেওঁলোকৰ মাজত বুজা-বুজি হয় আৰু পুনৰ মাজে মাজে একেলগে থাকিবলৈ লয়। তানজিন তিশা, নাজিফা তুষি আৰু সুনেৰা বিণ্টে কামাল আদিকে ধৰি আন কেইবাগৰাকীও অভিনেত্ৰীৰ সৈতে চৰিফুল ৰাজৰ সম্পৰ্ক থকাৰ অভিযোগ উত্থাপন কৰি মণিয়ে ২০২৩ চনৰ ১৮ ছেপ্টেম্বৰত তেওঁক বিবাহ বিচ্ছেদ দিয়ে।

২০২৪ চনৰ মে’ মাহত মণিয়ে আনন্দবাজাৰ পত্ৰিকাত লিখা এটা অনলাইন পোষ্টত জনায় যে তেওঁ চাপিৰা চুলতানা প্ৰিয়ম নামৰ এজনী ছোৱালী তোলনীয়া হিচাপে লৈছে।

## তথ্যসূত্ৰ
 

## বাহ্যিক সংযোগ
* 
* 

শ্ৰেণী:বাংলাদেশৰ অভিনেত্ৰী
ভূমিকা আৰোৰা

**ভূমিকা আৰোৰা** (ইংৰাজী: Bhumika Arora) এগৰাকী ভাৰতীয় ফেশ্বন মডেল। ভূমিকা ২০১৬ চনৰ ফেব্ৰুৱাৰী মাহৰ *ভগ ইণ্ডিয়া*ৰ বেটুপাতৰ মডেল আছিল আৰু আলোচনীখনে তেওঁক পৰৱৰ্তী ভাৰতীয় ছুপাৰমডেল হিচাপে অভিহিত কৰিছিল।

ভূমিকাই *আমেৰিকান ভগ*, *ব্ৰিটিছ ভগ*, *ভগ ইণ্ডিয়া*, *ভগ পেৰিছ*, *টিন ভগ*, *এল* ইউএছএ, *মেৰী ক্লেয়াৰ* ইটালী, *আই-ডি মেগাজিন*, *লাভ মেগাজিন*, *এল'ফিচিয়েল* ইণ্ডিয়া, *ইণ্টাৰভিউ জাৰ্মানী* আৰু *আমনো মেগাজিন*ৰ সম্পাদকীয়ত ভূমুকি মাৰিছে। তেওঁ ২০১৪/২০১৫ চনৰ ফল/উইণ্টাৰ সংগ্ৰহৰ বাবে ড্ৰিজ ভেন নোটেনৰ হৈ পেৰিছত প্ৰথমটো আন্তঃৰাষ্ট্ৰীয় ৰেম্প শ্ব’ত অংশ লৈছিল। অৱশ্যে, তেওঁৰ বাবে আটাইতকৈ গুৰুত্বপূৰ্ণ সময় আছিল ২০১৫ চনৰ ফল শ্ব’সমূহ, য’ত তেওঁ আলেকজেণ্ডাৰ ৱাংৰ হৈ নিউয়ৰ্ক ফেশ্বন উইকত অভিষেক ঘটাইছিল। তিনিদিনৰ পিছত তেওঁ ভেৰা ৱাংৰ হৈ ৰেম্প ৱাক কৰে আৰু Vogue.com-এ তেওঁক "৭ থিংছ উই লাভড টুডে" তালিকাত ৩ নম্বৰ স্থানত ৰাখিছিল। নিউয়ৰ্ক ফেশ্বন উইকত অভিষেকৰ পিছত সেই ছিজনতে ভূমিকাই লণ্ডন ফেশ্বন উইকত ড্যাক্স, গেৰেথ পুগ, জোনাথন চাউণ্ডাৰ্ছ, প্ৰিন আৰু চিমোন ৰোছাৰ হৈ খোজ কাঢ়িছিল। ইয়াৰ পিছত তেওঁ মিলানলৈ যায় আৰু তাত কাৰ্ল লেজাৰফেল্ডৰ ফেণ্ডি শ্ব’ত অংশ লয়। 

২০১৫ চনৰ ফল আৰু ২০১৬ চনৰ ফল ছিজনৰ ভিতৰত ভূমিকাই হাৰ্মিছ, চেনেল, ফেণ্ডি, ভাৰ্চাচি, জিন পল গলটিয়াৰ, কেনজো, ড্ৰিজ ভেন নোটেন, মিছনি, ডি স্কোৱাৰ্ড২, মনিষ আৰোৰা, ফেৰাগামো, ইট্ৰো, ৰবেৰ্টো কাভালি, ডলচে এণ্ড গাবানা, ভিক্টৰ এণ্ড ৰলফ, আন্না চুই, আলেকজেণ্ডাৰ ৱাং, ইমিলিঅ’ পুচি, ভেৰা ৱাং, বটেগা ভেনেটা, ষ্টেলা মেকাৰ্টনি, এলবেৰ্টা ফেৰেটি, মেক্স মাৰা, ৩.১ ফিলিপ লিম, বিচিবিজি মেক্স আজৰিয়া, গেৰেথ পুগ, এইচ এণ্ড এম, কোচে, লিয়া পেকৰে, পৰ্টছ ১৯৬১, ব্ৰেণ্ডন মেক্সৱেল, ডেস্ক লাম, প্ৰবাল গুৰুং, ফেণ্টি এক্স পুমা আৰু বালমেইনৰ দৰে প্ৰখ্যাত ব্ৰেণ্ড আৰু ডিজাইনাৰৰ বাবে কাম কৰিছিল। তেওঁ এইচ এণ্ড এম ফল/উইণ্টাৰ ২০১৬-২০১৭ ৰেডী-টু-ৱেৰ ফেশ্বন শ্ব’ৰ শেষৰফালে দুবাৰকৈ উজুটি খাই পৰি গৈছিল।

তেওঁ হাভানাৰ ঔপনিৱেশিক পথ পাচিও ডেল প্ৰাডুত অনুষ্ঠিত হোৱা চেনেলৰ ক্ৰুজ ২০১৬/২০১৭ শ্ব’ত কাৰ্ল লেজাৰফেল্ডৰ হৈ ৰেম্প ৱাক কৰিছিল। নাইকিল্যাব আৰু অলিভিয়াৰ ৰাউষ্টিঙৰ সহযোগিতাক উদ্‌যাপন কৰি নিক নাইটে ডিচড এণ্ড কনফিউজডৰ বাবে নিৰ্মাণ কৰা এখন চুটি ছবিটো তেওঁক ডিজাইনাৰজনৰ লগতে ফুটবল তাৰকা ক্ৰিষ্টিয়ানো ৰোনাল্ডো আৰু আন কেইবাগৰাকী মডেলৰ সৈতে দেখা গৈছিল।

## প্ৰাৰম্ভিক জীৱন
ভূমিকা আৰোৰাই চণ্ডীগড়ৰপৰা বেচেলৰ অফ বিজনেছ এডমিনিষ্ট্ৰেচন (BBA) অধ্যয়ন কৰিছিল। ভূমিকাই ২০১৪ চনত ২৬ বছৰ বয়সত ড্ৰিজ ভেন নোটেনৰ হৈ আন্তঃৰাষ্ট্ৰীয় পৰ্যায়ত আত্মপ্ৰকাশ কৰিছিল। অৱশ্যে, ২০১৫ চনৰ ফল/উইণ্টাৰ ফেশ্বন ছিজনৰ বাবেহে তেওঁ অধিক জনাজাত হৈছিল, য'ত তেওঁ আলেকজেণ্ডাৰ ৱাংৰ ছেমি-এক্সক্লুচিভ মডেল আছিল আৰু সেই ছিজনত মুঠ ২৫টা শ্ব'ত অংশ লৈছিল।

## তথ্যসূত্ৰ

শ্ৰেণী:ভাৰতীয় মডেল
যুক্তি থৰেজা

**যুক্তি থৰেজা** (ইংৰাজী: Yukti Thareja; জন্ম: ৫ জানুৱাৰী ২০০২) এগৰাকী ভাৰতীয় মডেল আৰু অভিনেত্ৰী। ২০১৯ চনত তেওঁ *এমটিভি ছুপাৰমডেল অফ দ্য য়েৰ* নামৰ ৰিয়েলিটি শ্ব’ত অংশগ্ৰহণ কৰিছিল। ইয়াৰ উপৰি তেওঁ *ৰংগাবলী* (২০২৩) আৰু *মাৰ্কো* (২০২৪) বোলছবিত অভিনয় কৰিছে।

## প্ৰাৰম্ভিক জীৱন
থৰেজাৰ জন্ম ২০০২ চনৰ ৫ জানুৱাৰীত হৈছিল। দিল্লীৰ শ্ৰী গুৰু গোবিন্দ সিং কলেজ অফ কমাৰ্চৰপৰা স্নাতক ডিগ্ৰী লাভ কৰি থকাৰ সময়তে তেওঁ "অ’প’ দিল্লী টাইমছ ফ্ৰেছ ফেচ ২০১৭"ৰ জৰিয়তে মডেলিং কেৰিয়াৰ আৰম্ভ কৰিছিল।

## কৰ্মজীৱন

২০১৯ চনত তেওঁ *এমটিভি ছুপাৰমডেল অফ দ্য য়েৰ*ত অংশগ্ৰহণ কৰিছিল, য’ত তেওঁ চতুৰ্থ স্থান লাভ কৰি প্ৰতিযোগিতাৰপৰা বাহিৰ হৈছিল। ২০২০ চনত তেওঁ *এমটিভি এছ দ্য কোৱাৰেণ্টাইন*ত অংশ লয়। ২০২১ চনত জুবিন নৌটিয়ালে কণ্ঠদান কৰা টি-চিৰিজৰ সংগীত ভিডিঅ’ "লুট গয়ে"ত থৰেজা ইমৰাণ হাছমীৰ বিপৰীতে অভিনয় কৰে। এই ভিডিঅ’টোৱে ইউটিউবত ১.১ বিলিয়নতকৈও অধিক দৰ্শন (views) লাভ কৰিছে।

২০২৩ চনত তেওঁ নগা সৌৰ্যৰ বিপৰীতে *ৰংগাবলী* বোলছবিৰ জৰিয়তে তেলেগু চলচ্চিত্ৰ জগতত আত্মপ্ৰকাশ কৰে। সেই একে বছৰতে তেওঁক নন্দমুৰী কল্যাণ ৰামৰ অভিনীত *ডেভিল: দ্য ব্ৰিটিছ ছিক্ৰেট এজেণ্ট*ৰ মুখ্য অভিনেত্ৰী হিচাপে নিৰ্বাচিত কৰা হৈছিল। পিছলৈ তেওঁৰ ঠাইত সংযুক্তা মেননক কাষ্ট কৰা হয়।

২০২৪ চনত তেওঁ উন্নি মুকুন্দনৰ বোলছবি *মাৰ্কো*ৰ সৈতে জড়িত হয় আৰু ইয়াৰ জৰিয়তে মালয়ালম চলচ্চিত্ৰ জগতত খোজ পেলায়। এইখন তেওঁৰ সৰ্বাধিক উপাৰ্জনকাৰী ছবি হিচাপে পৰিগণিত হয়। ২০২৫ চনত তেওঁক জিঅ’হটষ্টাৰৰ সংগীতমণ্ডিত ড্ৰামা ছিৰিজ *হ্যেয় জুনুন! ড্ৰিম. ডেয়াৰ. ডমিনেট.*ত দেখা যায়। একে বছৰতে তেওঁ কিৰণ আব্বাভৰমৰ বিপৰীতে *কে-ৰেম্প* নামৰ এখন ৰোমাণ্টিক কমেডী ছবিত অভিনয় কৰে।

থৰেজাৰ আগন্তুক তেলেগু বোলছবিসমূহৰ ভিতৰত দীক্ষিত চেট্টীৰ বিপৰীতে *কিং জেকী কুইন* আৰু নিখিল কুমাৰস্বামীৰ বিপৰীতে এখন নাম স্থিৰ নোহোৱা ছবি উল্লেখযোগ্য।

## তথ্যসূত্ৰ
 

## বাহ্যিক সংযোগ
*

শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
যশিকা আনন্দ

**যশিকা আনন্দ** (ইংৰাজী: Yashika Aannand; জন্ম: ৪ আগষ্ট ১৯৯৯) এগৰাকী ভাৰতীয় অভিনেত্ৰী, মডেল আৰু টেলিভিছন ব্যক্তিত্ব, যিয়ে মূলতঃ তামিল চলচ্চিত্ৰ আৰু টেলিভিছন অনুষ্ঠানত কাম কৰে।

## প্ৰাৰম্ভিক জীৱন
যশিকা আনন্দৰ জন্ম ১৯৯৯ চনৰ ৪ আগষ্টত নতুন দিল্লীৰ এটা পঞ্জাবী হিন্দু পৰিয়ালত হৈছিল। তেওঁৰ পৰিয়াল চেন্নাইলৈ স্থানান্তৰিত হোৱাৰ পিছত, তেওঁ চেন্নাইৰ চেটপেটত থকা শ্বেৰউড হল স্কুলত স্কুলীয়া শিক্ষা সম্পূৰ্ণ কৰে। 

## কৰ্মজীৱন
যশিকা আনন্দ এগৰাকী ইনষ্টাগ্ৰাম মডেল হোৱাৰ পিছত অভিনয় জীৱনৰ পাতনি মেলে। মাত্ৰ ১৪ বছৰ বয়সতে তেওঁ চন্থনমৰ সৈতে *ইনিমে ইপ্পাডিথান* (২০১৫) বোলছবিৰ বাবে নিৰ্বাচিত হৈছিল, কিন্তু এটা গানৰ দৃশ্যগ্ৰহণত উপস্থিত থাকিব নোৱাৰাৰ বাবে পিছলৈ তেওঁৰ চৰিত্ৰটো কাটি পেলোৱা হৈছিল। ইয়াৰ পিছত তেওঁ *কাভালাই ভেণ্ডাম* (২০১৬) বোলছবিত এগৰাকী সাতুৰ প্ৰশিক্ষকৰ চৰিত্ৰত অভিনয় কৰে, যিখন আছিল তেওঁৰ প্ৰথম মুক্তিপ্ৰাপ্ত ছবি।

যশিকাৰ বাবে ২০১৬ চনৰ বোলছবি *ধৰুৱাংগল পথিনাৰু* আছিল এক বিশেষ মাইলৰ খুঁটি। অতি কম বাজেটত নিৰ্মিত ছবিখনে ব্যাৱসায়িক সফলতা লাভ কৰাৰ লগতে ইয়াৰ শিল্পীসকলকো বিশেষ স্বীকৃতি প্ৰদান কৰিছিল। ইয়াৰ পিছত তেওঁ *পাদম* (২০১৮) আৰু থম্বি ৰামাইয়াৰ *মানিয়াৰ পৰিয়াল* (২০১৮) বোলছবিত অভিনয় কৰে। 

যশিকাই ইয়াৰ পিছত এখন প্ৰাপ্তবয়স্কৰ কমেডী ছবি *ইৰুত্তু আৰাইল মুৰাট্টু কুথু*ত (২০১৮) অভিনয় কৰিছিল। থাইলেণ্ডত দৃশ্যগ্ৰহণ কৰা এই ছবিখনত তেওঁৰ সৈতে বৈভৱী শাণ্ডিল্য আৰু চন্দ্ৰিকা ৰবিয়ে অভিনয় কৰিছিল আৰু ছবিখনে বক্স অফিচত ভাল প্ৰদৰ্শন কৰিছিল। 

২০১৮ চনত যশিকাই কমল হাছানে পৰিচালনা কৰা ৰিয়েলিটি শ্ব’ *বিগ বছ তামিল*ৰ দ্বিতীয়টো ছিজনত অংশগ্ৰহণ কৰিছিল। ইয়াৰ আগতে তেওঁক প্ৰথমটো ছিজনৰ বাবেও যোগাযোগ কৰা হৈছিল, কিন্তু তেওঁ সেই প্ৰস্তাৱ নাকচ কৰিছিল। তেওঁ ৯৮তম দিনত প্ৰতিযোগিতাৰপৰা বাহিৰ হয় আৰু পঞ্চম স্থান লাভ কৰি শ্ব’টো শেষ কৰে। প্ৰতিযোগিতাৰপৰা বাহিৰ হোৱাৰ আগতে তেওঁ কিছুমান নিৰ্দিষ্ট কামত জয়ী হোৱাৰ বাবে ৫ লাখ টকাৰ নগদ পুৰস্কাৰ লাভ কৰিছিল। পিছলৈ তেওঁ ২০১৯ চনত ষ্টাৰ বিজয়ৰ টিভি ধাৰাবাহিক *জোডী আনলিমিটেড*ত এগৰাকী পৰামৰ্শদাতা (mentor) হিচাপে উপস্থিত হৈছিল। 

যশিকাই পৰৱৰ্তী সময়ত এনিমেটেড জম্বী বোলছবি *জম্বী*ত মুখ্য অভিনেত্ৰী হিচাপে অভিনয় কৰিছিল।

২০১৮ চনত *চেন্নাই টাইমছ*-এ তেওঁক "টেলিভিছনৰ আটাইতকৈ আকৰ্ষণীয় মহিলা" হিচাপে তালিকাভুক্ত কৰিছিল।

২০২১ চনত তেওঁ *লাছ ভেগাছ*ত শ্ৰেষ্ঠ অভিনেত্ৰীৰ বঁটা লাভ কৰে। 

## ব্যক্তিগত জীৱন
২০২১ চনৰ ২৪ জুলাইত চেন্নাইৰ সমীপৰ মহাবলীপুৰমত যশিকা এক ভয়াবহ পথ দুৰ্ঘটনাত পতিত হয় আৰু তেওঁ গুৰুতৰভাৱে আঘাতপ্ৰাপ্ত হয়। তেওঁ বন্ধু-বান্ধৱীৰ সৈতে যাত্ৰা কৰি থকা অৱস্থাত তেওঁলোকৰ বাহনখনে এখন ডিভাইডাৰত খুন্দা মাৰি ওচৰৰ গাঁতত পৰি গৈছিল। সংবাদ মাধ্যমৰ বাতৰি অনুসৰি দুৰ্ঘটনাস্থলীতে তেওঁৰ এজনী বান্ধৱীৰ মৃত্যু হয়। প্ৰত্যক্ষদৰ্শীৰ মতে অভিনেত্ৰীগৰাকীৰ এছ ইউ ভি (SUV) বাহনখন তীব্ৰ গতিত আছিল আৰু নিয়ন্ত্ৰণ হেৰুওৱাৰ ফলতেই এই দুৰ্ঘটনাটো সংঘটিত হৈছিল।

যশিকাই সমাজত নিয়মীয়াকৈ নাৰী সবলীকৰণৰ বাবে সজাগতা সৃষ্টি কৰি আহিছে।

## তথ্যসূত্ৰ
 

## বাহ্যিক সংযোগ

* 

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
আঞ্চলিক ৰন্ধনশৈলী

**আঞ্চলিক ৰন্ধনশৈলী** হৈছে ৰাষ্ট্ৰীয়, ৰাজ্যিক বা স্থানীয় অঞ্চলৰ ওপৰত আধাৰিত এক বিশেষ ৰন্ধনশৈলী। কোনো এখন অঞ্চলৰ ভৌগোলিক অৱস্থান, জলবায়ু, কৃষি উৎপাদন, খাদ্য উপকৰণৰ উপলব্ধতা, বাণিজ্যিক যোগাযোগ, ধৰ্মীয় বিশ্বাস আৰু সাংস্কৃতিক পৰম্পৰাৰ প্ৰভাৱত আঞ্চলিক ৰন্ধনশৈলীৰ বিকাশ ঘটে। এইবোৰ কাৰকৰ বাবে বিভিন্ন অঞ্চলত খাদ্য প্ৰস্তুত কৰাৰ ধৰণ, ব্যৱহৃত উপকৰণ আৰু স্বাদত উল্লেখযোগ্য পাৰ্থক্য দেখা যায়।

আঞ্চলিক ৰন্ধনশৈলী সাধাৰণতে স্থানীয় কৃষিজ উৎপাদন আৰু প্ৰাকৃতিক সম্পদৰ সৈতে গভীৰভাৱে জড়িত। উদাহৰণস্বৰূপে, উপকূলীয় অঞ্চলসমূহত মাছ আৰু সামুদ্ৰিক খাদ্য অধিক ব্যৱহৃত হয়, আনহাতে পৰ্বতীয়া বা অন্তৰ্দেশীয় অঞ্চলত শাক-পাচলি, শস্য, দুগ্ধজাত খাদ্য আৰু মাংস অধিক প্ৰচলিত। ইয়াৰ উপৰিও ঐতিহাসিক বাণিজ্য পথ, উপনিবেশিক প্ৰভাৱ আৰু জনসমাজৰ স্থানান্তৰৰ ফলত বহু অঞ্চলত বিভিন্ন সংস্কৃতিৰ খাদ্য প্ৰথা একেলগে মিলি নতুন আঞ্চলিক ৰন্ধনশৈলীৰ সৃষ্টি কৰিছে।

ইয়াৰ এটা উল্লেখযোগ্য সংজ্ঞা 'পৰম্পৰাগত ৰন্ধনশৈলী'ৰ ওপৰত আধাৰিত: "এক পৰম্পৰাগত ৰন্ধনশৈলী হৈছে খাদ্য প্ৰস্তুতকৰণৰ এক সুসংগত পৰম্পৰা যি কোনো দেশৰ এক নিৰ্দিষ্ট অঞ্চলৰ বা এক নিৰ্দিষ্ট দেশৰ লোকসকলৰ দৈনন্দিন জীৱন আৰু পাকঘৰৰ পৰা দীৰ্ঘ সময় ধৰি গঢ়ি উঠে আৰু ইয়াৰ স্থানীয়কৰণ হ’লে সমগ্ৰ দেশৰ ৰন্ধনশৈলীৰ তুলনাত ইয়াৰ উল্লেখনীয় পাৰ্থক্য দেখা যায়।" 

আঞ্চলিক খাদ্য প্ৰস্তুত কৰাৰ পৰম্পৰা, ৰীতি-নীতি, ৰন্ধন পদ্ধতি আৰু উপকৰণসমূহ প্ৰায়ে একত্ৰিত হৈ একোটা নিৰ্দিষ্ট অঞ্চলৰ বাবে স্বকীয় ব্যঞ্জন সৃষ্টি কৰে। উদাহৰণস্বৰূপে, ভাৰতৰ বিভিন্ন ৰাজ্যত নিজ নিজ আঞ্চলিক ৰন্ধনশৈলী দেখা যায়, যেনে অসমীয়া, পাঞ্জাবী, ৰাজস্থানী বা দক্ষিণ ভাৰতীয় ৰন্ধনশৈলী, যিবোৰ স্থানীয় উপকৰণ, মসলা আৰু সাংস্কৃতিক পৰম্পৰাৰ ওপৰত আধাৰিত।

আঞ্চলিক ৰন্ধনশৈলীসমূহ প্ৰায়ে সেইবোৰৰ উৎপত্তি হোৱা ভৌগোলিক এলেকা বা অঞ্চলৰ নামেৰে নামকৰণ কৰা হয় আৰু ই অঞ্চলটোৰ সাংস্কৃতিক পৰিচয়ৰ এক গুৰুত্বপূৰ্ণ অংশ হিচাপে গণ্য কৰা হয়।

## তথ্যসূত্ৰ

শ্ৰেণী:ৰন্ধনপ্ৰণালী
এশা গুপ্তা

**এশা গুপ্তা** (ইংৰাজী: Esha Gupta; জন্ম: ২৮ নৱেম্বৰ ১৯৮৫) এগৰাকী ভাৰতীয় অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপ ধাৰী। তেওঁ হিন্দী চলচ্চিত্ৰত কাম কৰে। তেওঁক 'ফেমিনা মিছ ইণ্ডিয়া ইণ্টাৰনেশ্যনেল ২০০৭'ৰ মুকুট পিন্ধোৱা হৈছিল আৰু তেওঁ মিছ ইণ্টাৰনেশ্যনেল ২০০৭ প্ৰতিযোগিতাত ভাৰতক প্ৰতিনিধিত্ব কৰিছিল। তেওঁ ক্ৰাইম থ্ৰিলাৰ *জান্নাত ২* (২০১২)ৰ জৰিয়তে অভিনয়ত আত্মপ্ৰকাশ কৰে আৰু ফিল্মফেয়াৰ শ্ৰেষ্ঠ নবাগত অভিনেত্ৰীৰ বঁটাৰ বাবে মনোনয়ন লাভ কৰে।

গুপ্তাই ২০০৭ চনত ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰি তৃতীয় স্থান লাভ কৰিছিল আৰু মিছ ইণ্ডিয়া ইণ্টাৰনেশ্যনেল খিতাপ জয় কৰিছিল। পিছলৈ তেওঁ মিছ ইণ্টাৰনেশ্যনেল প্ৰতিযোগিতাত ভাৰতক প্ৰতিনিধিত্ব কৰিছিল। অভিনয় জীৱনৰ আৰম্ভণিৰ পিছত গুপ্তাই ৰাজনৈতিক ড্ৰামা *চক্ৰবেহু*ত (২০১২) কৰা অভিনয়ৰ বাবে প্ৰশংসা লাভ কৰিছিল, কিন্তু কমেডী ছবি *হমচকলছ*ত (২০১৪) তেওঁৰ অভিনয়ে নেতিবাচক সমালোচনা লাভ কৰে। তেওঁৰ সৰ্বাধিক উপাৰ্জনকাৰী ছবিসমূহৰ ভিতৰত আছিল হৰৰ থ্ৰিলাৰ *ৰাজ থ্ৰী-ডি* (২০১৩), ক্ৰাইম ড্ৰামা *ৰুস্তম* (২০১৬), আৰু একচন-এডভেন্সাৰ ছবি *বাদশ্বাহো* (২০১৭)। 

## প্ৰাৰম্ভিক জীৱন আৰু কাম
এশা গুপ্তাৰ জন্ম ১৯৮৫ চনৰ ২৮ নৱেম্বৰত নতুন দিল্লীত হৈছিল। তেওঁৰ পিতৃ এগৰাকী অৱসৰপ্ৰাপ্ত ভাৰতীয় বায়ু সেনাৰ বিষয়া আৰু মাতৃ এগৰাকী গৃহিনী। নেহা নামৰ তেওঁৰ এগৰাকী ভগ্নী আছে। তেওঁ শৈশৱৰ সৰহভাগ সময় ডেৰাডুন, হায়দৰাবাদ আৰু দিল্লীত অতিবাহিত কৰিছিল। গুপ্তাই মণিপাল একাডেমী অৱ হায়াৰ এডুকেচনৰ অন্তৰ্গত স্কুল অৱ কমিউনিকেচনৰপৰা গণসংযোগ বিষয়ত স্নাতক ডিগ্ৰী লাভ কৰিছিল।

গুপ্তাই ২০০৭ চনত ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰিছিল, য'ত তেওঁ 'মিছ ফটোজেনিক' খিতাপ অৰ্জন কৰে আৰু তৃতীয় স্থান লাভ কৰি মিছ ইণ্ডিয়া ইণ্টাৰনেশ্যনেলত প্ৰতিযোগিতা কৰিবলৈ সুযোগ পায়। তেওঁ ২০১০ চনত 'কিংফিচাৰ কেলেণ্ডাৰ'ত স্থান লাভ কৰিছিল। পিছলৈ তেওঁ বলীউডত নিজৰ কেৰিয়াৰ গঢ়িবলৈ আগবাঢ়ে।

## সক্ৰিয়তা
এশাক পৰিৱেশ সংৰক্ষণৰ বিভিন্ন পদক্ষেপত অংশগ্ৰহণ কৰা দেখা যায়, যাৰ ভিতৰত "বিচ ক্লীনআপ ড্ৰাইভ" (সৈকত পৰিষ্কাৰ অভিযান), "ৱাক ফৰ চেভিং দা মেংগ্ৰোভছ" (মেংগ্ৰোভ বনাঞ্চল বাচাও পদযাত্ৰা), আৰু বনাঞ্চল সুৰক্ষাৰ কাম-কাজ অন্যতম। তেওঁ কন্যাসন্তানৰ উত্তৰণ আৰু শিক্ষাৰ বাবে কাম কৰা "সুৰমান প্ৰতিষ্ঠান"ৰ সৈতেও জড়িত। ইয়াৰ উপৰি তেওঁ বিলুপ্তিৰ পথত থকা চাৰ্ক মাছৰ প্ৰজাতিসমূহ ৰক্ষাৰ বাবে সজাগতা সৃষ্টি কৰিবলৈ "চীলেগেছি" নামৰ সংস্থাটোকো সমৰ্থন কৰে।

## তথ্যসূত্ৰ


## বাহ্যিক সংযোগ
* 
* EshaGuptaOfficial.com

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
নেইনা সিং

**নেইনা সিং** (ইংৰাজী: Naina Singh; জন্ম: ৪ মাৰ্চ ১৯৯৪) এগৰাকী ভাৰতীয় মডেল আৰু টেলিভিছন অভিনেত্ৰী। তেওঁ বিশেষকৈ *স্প্লিটচভিলা ১০* জয় কৰাৰ বাবে আৰু *কুমকুম ভাগ্য* ধাৰাবাহিকত ৰিয়া মেহৰাৰ চৰিত্ৰত অভিনয় কৰাৰ বাবে পৰিচিত। ২০২০ চনত তেওঁ ৰিয়েলিটী শ্ব’ *বিগ বছ ১৪*ত অংশগ্ৰহণ কৰিছিল। 

## প্ৰাৰম্ভিক জীৱন
সিং এগৰাকী ৰাজ্যিক পৰ্যায়ৰ টেবুল টেনিছ চেম্পিয়ন। স্কুলীয়া দিনৰপৰাই তেওঁ ক্ৰিকেট, ফুটবল, বাস্কেটবল আৰু ভলীবলকে ধৰি সকলো ধৰণৰ খেল খেলি আহিছে। *স্প্লিটচভিলা ১০*ত অংশগ্ৰহণ কৰাৰ পূৰ্বে তেওঁ এগৰাকী সহকাৰী কাষ্টিং পৰিচালক আছিল।

## কৰ্মজীৱন
২০১৩ চনত সিঙক ফেমিনাৰ মোষ্ট ষ্টাইলিশ্ব ডিভাৰ মুকুট পিন্ধোৱা হয়। ২০১৭ চনত তেওঁ এমটিভি ইণ্ডিয়াৰ ডেটিং ৰিয়েলিটী শ্ব' *স্প্লিটচভিলা ১০*ত অংশগ্ৰহণ কৰিছিল আৰু তাত তেওঁ বাছিৰ আলীৰ সৈতে বিজয়ী হৈছিল। ইয়াৰ পিছত তেওঁৰ প্ৰথম মিউজিক ভিডিঅ’ *চানডাউনৰ*ত অভিনয় কৰে, যিটো আভি জে আৰু জ্যোতিষ্কা টাংগ্ৰীয়ে গাইছিল। 

২০১৮ চনত তেওঁ ষ্টাৰ প্লাছৰ টেলেণ্ট ৰিয়েলিটী শ্ব' *ইণ্ডিয়াছ নেক্সট ছুপাৰষ্টাৰছ*ত অংশগ্ৰহণ কৰে আৰু এগৰাকী ফাইনেলিষ্ট হিচাপে পৰিগণিত হয়।

২০১৯ চনত তেওঁ জি টিভিৰ ড্ৰামা ধাৰাবাহিক *কুমকুম ভাগ্য*ত ৰিয়া মেহৰাৰ চৰিত্ৰত অভিনয় কৰে। ২০২০ চনৰ ফেব্ৰুৱাৰী মাহত সিঙে এই ধাৰাবাহিকখন ত্যাগ কৰি কয় যে তেওঁ চৰিত্ৰটোৰ সৈতে নিজকে কোনোমতে মিলাই ল’ব পৰা নাছিল, তেওঁ যি ধৰণৰ আৱেগ প্ৰকাশ কৰিছিল সেয়া যুক্তিসংগত নাছিল আৰু এনে নকাৰাত্মক চৰিত্ৰত তেওঁ আৰু অভিনয় কৰিব নোৱাৰে।

২০২০ চনৰ অক্টোবৰ মাহত তেওঁ কালাৰ্ছ টিভিৰ ৰিয়েলিটী প্ৰতিযোগিতামূলক শ্ব' *বিগ বছ ১৪*ত ৱাইল্ড কাৰ্ড হিচাপে অংশগ্ৰহণ কৰিছিল। ২০২১ চনত তেওঁ অশ্বাণী শৰ্মাই গোৱা মিউজিক ভিডিঅ' *ৱাজাহ*ত অভিনয় কৰে। ইয়াৰ পিছত তেওঁ প্ৰিন্স নাৰুলাই গোৱা মিউজিক ভিডিঅ' *মেল'ডী*ত অভিনয় কৰে। 

## তথ্যসূত্ৰ


## বাহ্যিক সংযোগ
* 

শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
পথৰ খাদ্য

**পথৰ খাদ্য** (ইংৰাজী: *Road food*) হৈছে বিশেষকৈ পথেৰে যাত্ৰা কৰা ভ্ৰমণকাৰী, চালক আৰু পৰ্যটকসকলৰ বাবে প্ৰস্তুত কৰা এক ৰন্ধনশৈলী বা খাদ্য সংস্কৃতি। এই ধৰণৰ খাদ্য সাধাৰণতে দীঘলীয়া পথযাত্ৰাৰ সময়ত সহজে পোৱা, সোনকালে প্ৰস্তুত কৰা আৰু তুলনামূলকভাৱে সস্তা মূল্যত উপলব্ধ খাদ্যক বুজায়। বেছিভাগ পথৰ খাদ্য প্ৰতিষ্ঠানসমূহেই হ’ল অনানুষ্ঠানিক ডাইনিং ৰেষ্টুৰেণ্ট। এনে প্ৰতিষ্ঠানসমূহ সাধাৰণতে ৰাজপথ, পথচৌমুহনী, পৰ্যটন এলেকা বা নগৰৰ প্ৰৱেশদ্বাৰৰ ওচৰত অৱস্থিত হয় যাতে পথযাত্ৰীৰ বাবে সহজে উপলব্ধ হয়।

আমেৰিকান পথৰ খাদ্যসমূহ সাধাৰণতে "কমফৰ্ট ফুড"ৰ সৈতে জড়িত। এইবোৰৰ ভিতৰত হেমবাৰ্গাৰ, হট ডগ, ফ্ৰাইড চিকেন, বাৰ্বেকিউ, পিজ্জা, সেণ্ডৱিচ আৰু ফ্ৰেঞ্চ ফ্ৰাই আদি বিশেষকৈ জনপ্ৰিয়। বহু ক্ষেত্ৰত এই খাদ্যসমূহ অঞ্চলভেদে ভিন্ন স্বাদ আৰু শৈলীৰে প্ৰস্তুত কৰা হয়, যাৰ ফলত বিভিন্ন অঞ্চলত নিজস্ব ধৰণৰ পথৰ খাদ্য সংস্কৃতি গঢ়ি উঠে। উদাহৰণস্বৰূপে, আমেৰিকাৰ দক্ষিণাঞ্চলত বাৰ্বেকিউ আৰু ফ্ৰাইড চিকেন অধিক জনপ্ৰিয়, আনহাতে কিছুমান অঞ্চলত স্থানীয় বিশেষ ব্যঞ্জনো পথৰ খাদ্য হিচাপে বিক্ৰী কৰা হয়।

পথৰ খাদ্য প্ৰতিষ্ঠানসমূহৰ ভিতৰত ফাষ্ট ফুড ৰেষ্টুৰেণ্ট, ডাইনৰ, কেফে, খাদ্য ষ্টেণ্ড, ড্ৰাইভ-ইন ৰেষ্টুৰেণ্ট আৰু বাৰ্বেকিউ শ্বেক আদি অন্তৰ্ভুক্ত হ’ব পাৰে। এই ধৰণৰ প্ৰতিষ্ঠানসমূহ সাধাৰণতে সহজ, অনানুষ্ঠানিক আৰু ভ্ৰমণকাৰীসকলৰ বাবে সুবিধাজনক পৰিৱেশ প্ৰদান কৰে।

১৯৭৭ চনত পোনপ্ৰথমবাৰৰ বাবে প্ৰকাশিত জেন আৰু মাইকেল ষ্টাৰ্নৰ *Roadfood* নামৰ গ্ৰন্থখন পথৰ খাদ্য সংস্কৃতিৰ ওপৰত গুৰুত্ব দিয়া এক উল্লেখযোগ্য গ্ৰন্থ। এই গ্ৰন্থখনত আমেৰিকাৰ বিভিন্ন অঞ্চলত অৱস্থিত সৰু সৰু স্থানীয় ৰেষ্টুৰেণ্ট আৰু খাদ্য প্ৰতিষ্ঠানসমূহৰ বিষয়ে বিৱৰণ দিয়া হৈছে। জেন ষ্টাৰ্নৰ *Gourmet* আলোচনীত প্ৰকাশিত পথৰ খাদ্য বিষয়ক স্তম্ভসমূহে জেমছ বিয়াৰ্ড বঁটা লাভ কৰিছিল।

পথৰ খাদ্য সংস্কৃতি টেলিভিছন আৰু জনপ্ৰিয় সংস্কৃতিতো প্ৰভাৱ পেলাইছে। উদাহৰণস্বৰূপে, খাদ্য বিষয়ক লেখক অল্টন ব্ৰাউনৰ দ্বাৰা নিৰ্মিত তিনিটা ছিজনৰ টেলিভিছন ধাৰাবাহিক *Feasting on Asphalt* আৰু আল ৰোকাৰৰ *Roker on the Road* অনুষ্ঠানসমূহত আমেৰিকাৰ বিভিন্ন স্থানৰ পথৰ খাদ্য আৰু স্থানীয় খাদ্য পৰম্পৰা প্ৰদৰ্শন কৰা হৈছে।

## তথ্যসূত্ৰ

শ্ৰেণী:ৰন্ধনপ্ৰণালী
কাম্যা পাঞ্জাবী

**কাম্যা পাঞ্জাবী**, লগতে **কাম্যা শলভ ডাং** (জন্ম: ১৩ আগষ্ট ১৯৭৯) হিচাপেও পৰিচিত, এগৰাকী ভাৰতীয় অভিনেত্ৰী আৰু ৰাজনীতিবিদ। তেওঁ কেইবাখনো হিন্দী টেলিভিছন ধাৰাবাহিকত কৰা অভিনয়ৰ বাবে পৰিচিত। ২০১৩ চনত কালাৰ্ছ টিভিৰ ৰিয়েলিটী শ্ব' *বিগ বছ ৭*ত অংশগ্ৰহণৰ বাবেও তেওঁ জনপ্ৰিয়। ২০২১ চনৰ ২৭ অক্টোবৰত তেওঁ ভাৰতীয় জাতীয় কংগ্ৰেছ দলত যোগদান কৰে।

## কৰ্মজীৱন
পাঞ্জাবীয়ে ভাৰতীয় টেলিভিছন ধাৰাবাহিক যেনে *ৰেথ*, *অস্তিত্ব... এক প্ৰেম কাহিনী* আৰু *বানু মেইন তেৰী দুলহন*ত খলনায়িকাৰ চৰিত্ৰত অভিনয় কৰি পৰিচিতি লাভ কৰিছিল। ইয়াৰ উপৰি পাঞ্জাবীয়ে *পিয়া কা ঘৰ*, *মৰ্যাদা: লেকিন কব তক* আৰু *কিউঁ হোতা হ্যায় প্যাৰ*ত ইতিবাচক চৰিত্ৰত অভিনয় কৰিছে। 

তেওঁ ছনি টিভিৰ কমেডী শ্ব’ *কমেডী চাৰ্কাচ*ৰ দ্বিতীয় ছিজনৰ অংশ আছিল আৰু কালাৰ্ছ টিভিৰ *বিগ বছ ৭*ত অংশগ্ৰহণ কৰিছিল।

১৯৯৭ চনত তেওঁ *মেহেণ্ডী মেহেন্দী* নামৰ এটা মিউজিক ভিডিঅ’ত অভিনয় কৰিছিল আৰু অনামিকা চৌধুৰীৰ *কলা শ্বাহ কলা* মিউজিক ভিডিঅ’টোৰো অংশ আছিল। পাঞ্জাবীয়ে বলীউডৰ ছবি যেনে *কহো না প্যাৰ হ্যায়*, *না তুম জানো না হম*, *য়াদেঁ*, *ফিৰ ভি দিল হ্যায় হিন্দুস্তানী* আৰু *কোই মিল গয়া*ৰ লগতে তেলেগু ছবি *মা আৱিদা মিদা ওট্টু মী আৱিদা চালা মাঞ্চিদি*ত সৰু চৰিত্ৰত অভিনয় কৰিছিল।

২০১৯ চনত পাঞ্জাবীয়ে সহযোগী টেলিভিছন অভিনেত্ৰী কবিতা কৌশিকৰ সৈতে *পাজামা পাৰ্টি* নাটকৰ জৰিয়তে থিয়েটাৰত অভিষেক ঘটায়।

## ব্যক্তিগত জীৱন

পাঞ্জাবীৰ জন্ম হৈছিল ১৯৭৯ চনৰ ১৩ আগষ্টত।

*বিগ বছ ৭*ত থকা সময়ছোৱাত পাঞ্জাবীয়ে টেলিভিছন অভিনেত্ৰী প্ৰত্যুষা বেনাৰ্জীৰ সৈতে এক ঘনিষ্ঠ বন্ধুত্ব গঢ়ি তুলিছিল। বেনাৰ্জীৰ আত্মহত্যাৰ পিছত পাঞ্জাবীয়ে তেওঁৰ জীৱনৰ আধাৰত এখন ছবি মুক্তি দিছিল আৰু বেনাৰ্জীৰ প্ৰাক্তন প্ৰেমিকাই তেওঁৰ বিৰুদ্ধে গোচৰ তৰিছিল।

২০০৩ চনত পাঞ্জাবীয়ে বান্তি নেগীৰ সৈতে বিবাহপাশত আবদ্ধ হয়। ২০০৯ চনত তেওঁ কন্যা আৰাৰ জন্ম দিয়ে। ২০১৩ চনত তেওঁলোকৰ বিবাহ বিচ্ছেদ হয়।

তেওঁ টেলিভিছন অভিনেতা কৰণ পেটেলৰ সৈতে ডেটিং কৰিছিল যদিও ২০১৫ চনত তেওঁলোকৰ বিচ্ছেদ হয়।

২০২০ চনৰ ১০ ফেব্ৰুৱাৰীত পাঞ্জাবীয়ে তেওঁৰ প্ৰেমিক দিল্লীৰ চিকিৎসক শলভ ডাঙৰ সৈতে বিবাহপাশত আবদ্ধ হয়। শলভৰ পূৰ্বৰ বিবাহৰপৰা ঈশান নামৰ এজন পুত্ৰ আছিল। কাম্যা আৰু শলভ বৰ্তমান আৰা আৰু ঈশান দুয়োৰে পিতৃ-মাতৃ।

## ৰাজনীতি
২০২১ চনৰ ২৭ অক্টোবৰত পাঞ্জাবীয়ে ভাৰতীয় জাতীয় কংগ্ৰেছ দলত যোগদান কৰে।

## তথ্যসূত্ৰ


## বাহ্যিক সংযোগ

* 

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় ৰাজনীতিবিদ
অট ৰন্ধনশৈলী

**অট ৰন্ধনশৈলী** (ফৰাচী: Haute cuisine; অৰ্থ: উচ্চ পৰ্যায়ৰ ৰন্ধন) বা **গ্ৰাণ্ড ৰন্ধনশৈলী** হৈছে ৰন্ধনৰ এক শৈলী যি সূক্ষ্ম প্ৰস্তুতি, বিশদ উপস্থাপন আৰু উচ্চ মানদণ্ডৰ সামগ্ৰীৰ ব্যৱহাৰৰ দ্বাৰা বৈশিষ্ট্যপূৰ্ণ। সাধাৰণতে উচ্চ দক্ষতাসম্পন্ন ৰান্ধনীৰ দ্বাৰা প্ৰস্তুত কৰা এই শৈলীৰ ব্যঞ্জনসমূহ ইয়াৰ উচ্চ মানৰ বাবে জনাজাত আৰু প্ৰায়ে ইয়াৰ মূল্যও অধিক হয়।

## প্ৰাৰম্ভিক ইতিহাস
'অট ৰন্ধনশৈলী'য়ে বিশেষজ্ঞ ৰান্ধনীৰ দ্বাৰা সাধাৰণ আৰু প্ৰিমিয়াম সামগ্ৰীৰে অতি সাৱধানে প্ৰস্তুত কৰা খাদ্য আৰু ইয়াৰ ভোজন প্ৰক্ৰিয়াক প্ৰতিনিধিত্ব কৰে। ৰাজতন্ত্ৰ আৰু বুৰ্জোৱা শ্ৰেণীৰ মাজত ইয়াৰ এক দীঘলীয়া বিৱৰ্তন ঘটিছে। ইয়াৰ জৰিয়তে তেওঁলোকে বিভিন্ন বিদেশী আৰু বৈচিত্ৰ্যময় স্বাদৰ লগতে স্থাপত্যৰ বিস্ময়ৰ দৰে দেখিবলৈ ব্যঞ্জনসমূহৰ সোৱাদ ল’বলৈ সক্ষম হৈছিল। 'অট ৰন্ধনশৈলী'য়ে ঋতুবিহীন ফল-মূলৰ দৰে প্ৰিমিয়াম সামগ্ৰী আৰু ফ্ৰান্সত সাধাৰণতে পোৱা নাযায় তেনে উপকৰণ ব্যৱহাৰ কৰি নিজকে সাধাৰণ ফৰাচী ৰন্ধনশৈলীৰ পৰা পৃথক কৰিছিল।

ফ্ৰান্সত এই শৈলীৰ জন্মৰ বাবে প্ৰশিক্ষিত পাকঘৰৰ কৰ্মচাৰী অতি আৱশ্যক আছিল। বিংশ শতিকাৰ আৰম্ভণিতে অগষ্ট এস্কফিয়াৰে 'ব্ৰিগেড ডি কুইজিন'ৰ জৰিয়তে এই ব্যৱস্থা সংগঠিত কৰিছিল। পাকঘৰৰ পৰা ওলাই অহা অতিৰিক্ত উপস্থাপন আৰু জটিল কৌশলবোৰৰ বাবে উপকৰণ, সময়, সঁজুলি আৰু অৰ্থৰ প্ৰয়োজন আছিল। এই কাৰণেই প্ৰথম অৱস্থাত এই শৈলী কেৱল ধনী আৰু ক্ষমতাশালী ব্যক্তিৰ বাবেহে সুলভ আছিল। কেৱল পেছাদাৰী ৰান্ধনীসকলেই 'অট ৰন্ধনশৈলী' গঢ়ি তোলাৰ বাবে দায়ী নাছিল, বৰঞ্চ ৰন্ধনশৈলীটোত তেওঁলোকৰ ভূমিকাই ইয়াক সাধাৰণ ফৰাচী ৰন্ধনশৈলীৰ পৰা পৃথক কৰিছিল।

ঐতিহাসিকভাৱে ইউৰোপৰ বৃহৎ ৰেষ্টুৰেণ্ট আৰু হোটেলসমূহৰ ক্ৰমানুসাৰে সজোৱা পাকঘৰৰ কৰ্মচাৰীৰ দ্বাৰা প্ৰস্তুত কৰা এই ৰন্ধনশৈলী আছিল অতি চহকী। ইয়াত মাখন, ক্ৰীম আৰু ময়দাৰে তৈয়াৰী চচ ব্যৱহাৰ কৰা হৈছিল, যিবোৰ আজিও ব্যৱহৃত বহুতো ফৰাচী চচৰ আধাৰ। সপ্তদশ শতিকাৰ ৰান্ধনী আৰু লেখক লা ভাৰেনে (১৬১৫–১৬৭৮) মধ্যযুগৰ ৰন্ধনশৈলীৰ পৰা কিছু পাতল ব্যঞ্জন আৰু অধিক মিতব্যয়ী উপস্থাপনৰ দিশত পৰিৱৰ্তন আনিছিল। পৰৱৰ্তী সময়ত এণ্টনিন কেৰেমেই (১৭৮৪–১৮৩৩) ৰন্ধনৰ ওপৰত পুথি প্ৰকাশ কৰে আৰু তেওঁ পূৰ্বৰ জটিল ৰন্ধনশৈলীটোক সৰলীকৃত তথা সংহিতাবদ্ধ কৰে। ঊনবিংশ শতিকাৰ ফৰাচী 'অট ৰন্ধনশৈলী'য়ে ব্ৰিটেইনৰ 'ফাইন ডাইনিং'ৰ বিকাশত প্ৰভাৱ পেলাইছিল। ফৰাচী মাষ্টাৰ চেফ জাছিণ্টুৰ ৰোজেয়া (১৭২১-১৭৮৩) এই শৈলীৰ ওপৰত কেইবাখনো ৰন্ধনপুথি লিখিছিল আৰু তেওঁ লণ্ডন তথা এডিনবাৰ্গৰ বহুতো আঢ্যৱন্ত পৰিয়ালৰ ভোজ-মেলৰ বাবে বিখ্যাত আছিল।

প্ৰচলিত জনবিশ্বাসৰ বিপৰীতে কেথেৰিন ডি মেডিচিয়ে 'অট ৰন্ধনশৈলী' সৃষ্টি কৰিবলৈ ফৰাচী ৰাজসভাত ইটালীয় খাদ্যৰ পৰিচয় দিয়া নাছিল।

## তথ্যসূত্ৰ

শ্ৰেণী:ৰন্ধনপ্ৰণালী
ডাৰ্ক কুইজিন

**ডাৰ্ক কুইজিন** বা **হেই আন লিয়াও লি** (চীনা: 黑暗料理) হৈছে এক চীনা নৱশব্দ (neologism), যিটো এনে এক ৰন্ধনশৈলীক বুজাবলৈ ব্যৱহাৰ কৰা হয় য’ত আচৰিত বা আনকি বিৰক্তিকৰ যেন লগা খাদ্য বা উপকৰণৰ সংমিশ্ৰণ ব্যৱহাৰ কৰা হয়, কিন্তু সেইবোৰ প্ৰায়ে ভবাাতকৈ অধিক সোৱাদযুক্ত হয়। 

## ইতিহাস
ডাৰ্ক কুইজিন বা ‘আন্ধাৰ ৰন্ধনশৈলী’ সাধাৰণতে শুনিবলৈ বা দেখিবলৈ অদ্ভুত বা আনকি ঘৃণনীয় যেন লাগে, কিন্তু কিছুমান ক্ষেত্ৰত ই প্ৰত্যাশিততকৈ অধিক আকৰ্ষণীয় হয়। চীনা শব্দ 'হেই আন লিয়াও লি'ৰ ব্যৱহাৰ ১৯৯০ চনৰ এৎসুছি ওগাৱাৰ মাংগা ধাৰাবাহিক 'চুকা ইচিবান! 'ৰপৰা আৰম্ভ হৈছিল। ইয়াত এজন ডেকা ৰান্ধনীয়ে ১৯ শতিকাৰ চীনত 'ডাৰ্ক কুকিং চছাইটি'ৰ বিৰুদ্ধে যুঁজ দিয়াৰ কাহিনী বৰ্ণনা কৰা হৈছে। চীনত ২০১২ চনৰপৰা 'ষ্টাৰগেজী পাই' (এক কৰ্নিচ ব্যঞ্জন) সম্পৰ্কে আলোচনা কৰিবলৈ এই শব্দটো ব্যৱহাৰ কৰা হৈছিল, যিটো আছিল পশ্চিমীয়া ৰন্ধন প্ৰণালীৰ বিষয়ে চীনাসকলৰ বাবে এক আচৰিত উদাহৰণ।

## সংজ্ঞা
খাদ্য উদ্যমী জিং (জেনি) গাওৰ মতে, এই শব্দটো "গিলি থ’বলৈ বিশেষকৈ টান যিকোনো বস্তুৰ" বাবে ব্যৱহাৰ কৰিব পাৰি—অৰ্থাৎ এনে উপকৰণৰ সংমিশ্ৰণ যিয়ে মানুহক অস্বস্তি দিয়ে বা অস্বাস্থ্যকৰ পৰিৱেশত প্ৰস্তুত কৰা খাদ্য। চেংডুৰ সৰু সৰু ৰেষ্টুৰেণ্টবোৰত এনে খাদ্য ইমান জনপ্ৰিয় যে সেইবোৰে "মাখিৰ দৰে মানুহক আকৰ্ষণ কৰে" আৰু সেইবোৰক "মাখি ৰেষ্টুৰেণ্ট" বুলি কোৱা হয়। ইয়াত "অৰ্থহীন" সংমিশ্ৰণবোৰ অতি সাধাৰণ। প্ৰায়ে মানুহে ছচিয়েল মিডিয়াত এনে ব্যঞ্জনৰ ফটো দি বাহাদুৰী লয় বা আনক আচৰিত কৰে।

## উদাহৰণ
ইয়াৰ উদাহৰণসমূহৰ ভিতৰত আছে চিলি ক্ৰিস্পৰ সৈতে আইচক্ৰীম;  ভেলভিটা ফেন, গেটোৰেড আৰু ডৰিটোছৰ সংমিশ্ৰণ; আৰু ঘৰুৱা ৰন্ধনৰ সময়ত হোৱা বিপৰ্যয়বোৰৰ নথিভুক্তকৰণ। আন এগৰাকী মন্তব্যকাৰীয়ে ব্লুবেৰী দৈৰ সৈতে ৰোষ্ট বিফ, পিনাট বাটাৰ আৰু পিঁয়াজৰ সৈতে চচেজ আৰু চিলি ক্ৰিস্প পিনাট ব্ৰিটলৰ তালিকা দিছে।

## জড়িত বিষয়
ছুইডেনৰ মালমোত ২০১৮ চনত মুকলি হোৱা 'ডিছগাষ্টিং ফুড মিউজিয়াম' (ঘৃণনীয় খাদ্য সংগ্ৰহালয়) অৱস্থিত, যিয়ে দৰ্শকক "তেওঁলোকে কিহক ঘৃণনীয় বুলি ভাবিছে সেই লৈ প্ৰশ্ন কৰিবলৈ" উৎসাহিত কৰে। আমেৰিকান ৰান্ধনী ডেভিদ চাঙে নেটফ্লিক্সত 'আগলী ডিলিছিয়াছ' (Ugly Delicious) নামৰ এখন ধাৰাবাহিক চলাইছে।

## তথ্যসূত্ৰ

## বাহ্যিক সংযোগ
* 

শ্ৰেণী:ৰন্ধনপ্ৰণালী
সতীশ চন্দ্ৰ কাকতি

সতীশ চন্দ্ৰ কাকতি () এজন ভাৰতীয় সাংবাদিক, সাহিত্যিক, অসম ভিত্তিক ইংৰাজী ভাষাৰ দৈনিক কাকত দ্য আছাম ট্ৰিবিউনৰ সম্পাদক আছিল। তেখেত ১৯৫৫ চনত দ্য আছাম ট্ৰিবিউন গোটৰ দ্বাৰা আৰম্ভ কৰা স্থানীয়ভাষাৰ সাপ্তাহিক অসম বাণীৰ অন্যতম প্ৰতিষ্ঠাপক।২০০৫ চনত কনকলতা বৰুৱা আৰু মুকুন্দ কাকতি সোঁৱৰণী বঁটা লাভ কৰা কাকতিক ১৯৯১ চনত ভাৰত চৰকাৰে চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰে।

## প্ৰাৰম্ভিক জীৱন
১৯১২ চনৰ অক্টোবৰ মাহত অসমৰ নলবাৰী জিলাৰ এখন সৰু গাঁও উলাবড়ীত জন্মগ্ৰহণ কৰা কাকতিয়েস্কুলীয়া শিক্ষা অসমৰ জাতীয়তাবাদী আন্দোলনৰ পৰা জন্ম হোৱা বিদ্যালয় দ্য কামৰূপ একাডেমীত কৰে। তেখেতে গুৱাহাটীৰ কটন কলেজত স্নাতক ডিগ্ৰীত অধ্যয়ন কৰি থকাৰ সময়ত ভাৰতৰ স্বাধীনতা আন্দোলনৰ প্ৰতি আকৰ্ষিত হৈছিল। অসহযোগ আন্দোলনত জড়িত হোৱাৰ বাবে আৰু তেতিয়াৰ ৰাজহুৱা নিৰ্দেশনাৰ সঞ্চালক জে আৰ কানিংহামে জাৰি কৰা কানিংহাম চাৰ্কুলাৰৰ বিৰুদ্ধে আন্দোলনত অংশগ্ৰহণ কৰিছিল।  এই স্বদেশী আন্দোলনত ছাত্ৰ-ছাত্ৰীৰ অংশগ্ৰহণ নিষিদ্ধ কৰা হৈছিল। এই আন্দোলন জড়িত হোৱাৰ পৰিপ্ৰেক্ষিতত তেঁও তিনিমাহৰ বাবে কাৰাবন্দী হ’বলগীয়া হৈছিল। তেওঁ ছাত্ৰ আন্দোলনৰ সৈতেও জড়িত আছিল আৰু অসমৰ বাবে সুকীয়া বিশ্ববিদ্যালয়ৰ বাবে আন্দোলন কৰা অসম বিশ্ববিদ্যালয় লীগৰ অন্যতম প্ৰতিষ্ঠাপক সম্পাদক আছিল।

## কৰ্ম জীৱন
১৯৩৬ চনত গংগাপুখুৰী হাইস্কুলৰ প্ৰতিষ্ঠাপক প্ৰধান শিক্ষক হিচাপে তেওঁৰ কৰ্মজীৱন আৰম্ভ হয় যদিও ১৯৪৮ চনত তেওঁ সহকাৰী প্ৰধান শিক্ষক হিচাপে কামৰূপ একাডেমীলৈ গুচি যায়। শৈক্ষিক দিনত তেওঁ হিন্দুস্তান ষ্টেণ্ডাৰ্ড, আনন্দবজাৰ পত্ৰিকা আৰু প্ৰেছ ট্ৰাষ্ট অৱ ইণ্ডিয়াৰ সৈতে সাংবাদিক হিচাপে জড়িত আছিল। পিছলৈ তেওঁ চৰকাৰী চাকৰিয়াল হিচাপে, সহকাৰী প্ৰচাৰ বিষয়া হিচাপে কাৰ্যনিৰ্বাহ কৰে।তাত তেওঁ ৰাধা গোবিন্দ বৰুৱাৰ সৈতে জড়িত নোহোৱালৈকে থাকে আৰু ১৯৫২ চনত তেওঁক দ্য আছাম ট্ৰিবিউনত সহকাৰী সম্পাদক হিচাপে যোগদান কৰিবলৈ আমন্ত্ৰণ জনায়। ১৯৫৫ চনত যেতিয়া অসমীয়া ভাষাৰ সাপ্তাহিক আসম বাণী আৰম্ভ কৰিছিল, তেতিয়া তেওঁ ইয়াৰ প্ৰতিষ্ঠাপক সম্পাদক হৈছিল। ১৯৭৬ চনলৈকে তেওঁ তাতেই থাকে আৰু ১৯৬৩ চনত এই প্ৰকাশনৰ সম্পাদক হয়।
কাকতি অন্যান্য প্ৰকাশনৰো নিয়মীয়া অৱদানকাৰী আছিল আৰু অৱসৰৰ পিছতো তেওঁ সামাজিক সক্ৰিয়তা অব্যাহত ৰাখিছিল। তেওঁ দ্য ষ্টেটছমেন কাকতৰ স্তম্ভলেখক আছিল। He served as a visiting faculty at the Guwahati University for some time. তেওঁ কিছুদিন গুৱাহাটী বিশ্ববিদ্যালয়ত অতিথি অধ্যাপক হিচাপে কাৰ্যনিৰ্বাহ কৰিছিল। তেওঁ অসম মিডিয়া ট্ৰাষ্টৰ সাংগঠনিক কাম-কাজৰ সৈতে জড়িত আছিল আৰু ভাৰতীয় সম্পাদক গিল্ডৰ উপ-সভাপতি হিচাপেও কাৰ্যনিৰ্বাহ কৰিছিল।

## সাহিত্য কৰ্ম
তেখেতে ইংৰাজী আৰু অসমীয়া উভয় ভাষাতে সাহিত্য চৰ্চা কৰিছিল।‘জীৱনীমালা’, ‘জৱাহৰলাল নেহৰু আৰু ছোভিয়েট ৰুছিয়া’' , ‘স্মৃতি বিচিত্ৰা’, ‘হিটলাৰ মুচলিনা’, ‘ডিচকভাৰী অৱ অসম’, ‘বিদেশী গল্পৰ মৌকোঁহ’, ‘ফ্ৰম পাণ্ডৱ নগৰ টু জৱাহৰ’ আদি তেওঁৰ উল্লেখযোগ্য গ্ৰন্থ। ‘জৱাহৰলাল নেহৰু আৰু ছোভিয়েট ৰুছিয়া’ গ্ৰন্থখনৰ বাবে তেওঁ ১৯৭৬ চনত ছোভিয়েট লেণ্ড নেহৰু বঁটা লাভ কৰিছে।

## মৃত্যু
২০০৬ চলৰ ২০ জুন তাৰিখে তেখেতৰ দেহাৱসান ঘটে।

## তথ্য সংগ্ৰহ

শ্ৰেণী:পদ্মশ্ৰী বঁটা বিজয়ী
শ্ৰেণী:অসমৰ ব্যক্তি
শ্ৰেণী:মৃত ব্যক্তি
ইউৰোপিয়ান প্লেটফৰ্ম অৱ উইমেন চাইন্টিষ্টছ

**ইউৰোপিয়ান প্লেটফৰ্ম অৱ উইমেন চাইণ্টিষ্টছ** (ইংৰাজী: European Platform of Women Scientists; চমুকৈ **EPWS**) হৈছে এক ছত্ৰছায়া সংগঠন যিয়ে ইউৰোপৰ ২৭খন দেশ আৰু ইউৰোপীয় ইউনিয়নৰ গৱেষণা তথা প্ৰযুক্তিগত উন্নয়নৰ ফ্ৰেমৱৰ্ক প্ৰগ্ৰেমৰ সৈতে জড়িত দেশসমূহৰ সকলো শাখাৰ গৱেষণাত লিংগ সমতাৰ বাবে প্ৰতিশ্ৰুতিবদ্ধ বিজ্ঞানী মহিলা আৰু সংগঠনসমূহৰ নেটৱৰ্কসমূহক একগোট কৰে। এই প্লেটফৰ্মখনে যিকোনো শাখাত কাম কৰা গৱেষক আৰু প্ৰাকৃতিক বিজ্ঞানৰপৰা আৰম্ভ কৰি সমাজ বিজ্ঞানলৈকে (কেৱল বিজ্ঞান, অভিযান্ত্ৰিকী আৰু প্ৰযুক্তিতে সীমাবদ্ধ নহয়) বহল অৰ্থত বিজ্ঞানৰ সৈতে জড়িত সকলোকে আদৰণি জনায়। বৰ্তমান এই সংগঠনটোত ১০০তকৈও অধিক সদস্য সংগঠন আছে, যিয়ে সমগ্ৰ ইউৰোপৰ শৈক্ষিক আৰু উদ্যোগিক গৱেষণাৰ সৈতে জড়িত ১২,০০০তকৈও অধিক মহিলা গৱেষকৰ হৈ কাম কৰি আছে।

ই এটা লাভহীন প্ৰতিষ্ঠান। ই সকলো শাখাৰ গৱেষণাত লিংগ সমতাৰ বাবে প্ৰতিশ্ৰুতিবদ্ধ বিজ্ঞানী মহিলা আৰু সংগঠনসমূহৰ এক ছত্ৰছায়া নেটৱৰ্ক। ইয়াৰ প্ৰধান কাৰ্যালয় বেলজিয়ামৰ ব্ৰাছেলছত অৱস্থিত।

## উদ্দেশ্য
২০০৫ চনৰ নৱেম্বৰ মাহত বেলজিয়ামৰ আইন অনুসৰি এক আন্তঃৰাষ্ট্ৰীয় লাভহীন প্ৰতিষ্ঠান হিচাপে ইয়াক আইনীভাৱে প্ৰতিষ্ঠা কৰা হৈছিল। ১১ গৰাকী উচ্চ পদস্থ বিজ্ঞানী মহিলাৰদ্বাৰা গঠিত এখন আন্তঃৰাষ্ট্ৰীয় আৰু বহুমুখী প্ৰশাসনীয় ব'ৰ্ডৰদ্বাৰা পৰিচালিত এই সংগঠনটোৱে ইউৰোপীয় গৱেষণা নীতিত এক নতুন কৌশলগত আহিলা হিচাপে কাম কৰে। ই গৱেষণা আৰু গৱেষণা নীতি প্ৰক্ৰিয়াত বিজ্ঞানী মহিলাসকলৰ উন্নত অংশগ্ৰহণ সুনিশ্চিত কৰাৰ লগতে গৱেষণাত লিংগ সমতা অন্তৰ্ভুক্ত কৰাৰ বাবে ইউৰোপীয় পৰ্যায়ত লোৱা বিভিন্ন পদক্ষেপসমূহক পৰিপূৰক হিচাপে সহায় কৰে।

## লক্ষ্যসমূহ

প্লেটফৰ্মখনৰ মুখ্য লক্ষ্যসমূহ হৈছে:

* সকলো শাখাৰ বিজ্ঞানী মহিলাসকলৰ মাজত নেটৱৰ্কিং গঢ়ি তোলা আৰু বৰ্তমানৰ নেটৱৰ্কসমূহক একত্ৰিত কৰা; বিশেষকৈ মধ্য আৰু পূব ইউৰোপৰ লগতে ব্যক্তিগত খণ্ডৰ বিজ্ঞানী মহিলাসকলৰ মাজত নেটৱৰ্কিং কাৰ্যসূচীক প্ৰসাৰিত কৰা।
* ইউৰোপীয় গৱেষণা আৰু ইয়াৰ নীতি নিৰ্ধাৰণকাৰী সংস্থাসমূহত বিজ্ঞানী মহিলাৰ অংশগ্ৰহণ বৃদ্ধি কৰা – যেনে প্ৰকল্প গৱেষক, নেতা আৰু সমন্বয়ক হিচাপে, লগতে পৰ্যালোচনা তথা মূল্যায়ন পেনেল আৰু উচ্চ পৰ্যায়ৰ বিশেষজ্ঞ গোটসমূহত তেওঁলোকৰ উপস্থিতি সুনিশ্চিত কৰা।
* ৰাষ্ট্ৰীয় আৰু ইউৰোপীয় গৱেষণা কাৰ্যসূচীত বিজ্ঞানী মহিলাৰ অংশগ্ৰহণ বৃদ্ধি কৰা, বিশেষকৈ ইউৰোপীয় ইউনিয়নৰ গৱেষণা আৰু প্ৰযুক্তিগত উন্নয়নৰ সপ্তম ফ্ৰেমৱৰ্ক প্ৰগ্ৰেমত (FP7)।
* সকলো বৈজ্ঞানিক ক্ষেত্ৰতে বিজ্ঞান আৰু গৱেষণা নীতিত লিংগ সমতাৰ গুৰুত্ব তথা ইয়াৰ অন্তৰ্ভুক্তিৰ বিষয়ে সজাগতা বৃদ্ধি কৰা, লগতে এক অন্তৰ্ভুক্তিমূলক আৰু লিংগ-সংবেদনশীল উৎকৰ্ষ তথা উদ্ভাৱনৰ ধাৰণাক প্ৰসাৰিত কৰা।

## তথ্যসূত্ৰ

## বাহ্যিক সংযোগ
* 

শ্ৰেণী:নাৰী
শ্ৰেণী:বিজ্ঞান
পৰম্পৰাগত ক্ৰীড়া আৰু খেল

**পৰম্পৰাগত ক্ৰীড়া আৰু খেল** (ইংৰাজী: Traditional sports and games; চমুকৈ **TSG**) হৈছে এনে কিছুমান শাৰীৰিক কাৰ্যকলাপ যিবোৰ সভ্যতা আৰম্ভ হোৱাৰ পূৰ্বে, আনকি প্ৰাক-ঐতিহাসিক কালৰে পৰাই বিশ্বৰ বিভিন্ন প্ৰান্তৰ মানুহে খেলি আহিছে। আধুনিক পশ্চিমীয়া ক্ৰীড়াৰ আগমণৰ বহু আগৰে পৰাই এই খেলসমূহ প্ৰচলিত আছিল। ঔপনিৱেশিক যুগত পশ্চিমীয়া ক্ৰীড়াৰ জাপি দিয়া প্ৰভাৱ আৰু প্ৰসাৰৰ বাবে বহুতো পৰম্পৰাগত ক্ৰীড়াই জনপ্ৰিয়তা হেৰুৱাইছিল বা বিলুপ্ত হৈছিল। উত্তৰ-ঔপনিৱেশিক যুগত এই অৱনতি অধিক বৃদ্ধি পায়।

ইউনেস্কোৱে (UNESCO) পৰম্পৰাগত ক্ৰীড়া আৰু খেলসমূহক "অস্পৰ্শনীয় সাংস্কৃতিক ঐতিহ্য"ৰ এক ৰূপ হিচাপে প্ৰসাৰিত কৰে আৰু ইয়াৰ বাবে এক সমৰ্পিত উপদেষ্টা কমিটিও গঠন কৰিছে। ইউনেস্কোৱে এতিয়ালৈকে কেইবাখনো সামূহিক পৰামৰ্শদাতা সভা (Collective Consultation Meetings) অনুষ্ঠিত কৰিছে: ২০০৬ চনত পেৰিছত, ২০০৯ চনত তেহৰানত আৰু ২০১৭ চনত পেৰিছত। ২০১৮ চনত ইস্তাম্বুলত অনুষ্ঠিত চতুৰ্থখন সভাত ৪০খন দেশৰ ৮২ জনতকৈও অধিক অংশগ্ৰহণকাৰীয়ে অংশগ্ৰহণ কৰিছিল।

পৰম্পৰাগত ক্ৰীড়া আৰু খেলসমূহ বিভিন্ন জনগোষ্ঠীয়ে তেওঁলোকৰ ধৰ্মীয় কৰ্তব্য পালন, সামাজিক সহযোগিতা বৃদ্ধি আৰু প্ৰকৃতিৰ সৈতে তেওঁলোকৰ সম্পৰ্কৰ উন্নত বুজাবুজিৰ সৈতে জড়িত। পৰম্পৰাগত ক্ৰীড়াক আন্তঃসাংস্কৃতিক সংলাপ বৃদ্ধিৰ এক সম্ভাৱ্য মাধ্যম হিচাপেও গণ্য কৰা হয়।

## ইতিহাস

ঔপনিৱেশিক যুগত পশ্চিমীয়া ক্ৰীড়াৰ প্ৰতি থকা প্ৰতিৰোধ আৰু ইয়াৰ প্ৰভাৱৰ ফলস্বৰূপে কাবাদিৰ দৰে কেইবাখনো পৰম্পৰাগত দক্ষিণ এছীয় খেলৰ মানকীকৰণ আৰু সংগঠিত প্ৰতিযোগিতাৰ আৰম্ভণি হৈছিল।

অঠৰ শতিকাৰ পৰাই গৱেষকসকলে সাংস্কৃতিক মূল্যবোধ আৰু পৰিচয় স্পষ্ট কৰাৰ ক্ষেত্ৰত পৰম্পৰাগত খেলসমূহৰ গুৰুত্বৰ ওপৰত অধিক আগ্ৰহ প্ৰকাশ কৰি আহিছে। উদাহৰণস্বৰূপে, ১৮০১ চনত জোছেফ ষ্ট্ৰাটে লিখিছিল যে, "কোনো এক বিশেষ জাতিৰ চৰিত্ৰৰ সঠিক মূল্যায়ন কৰিবলৈ হ'লে তেওঁলোকৰ মাজত আটাইতকৈ বেছি প্ৰচলিত ক্ৰীড়া আৰু মনোৰঞ্জনৰ মাধ্যমসমূহ অনুসন্ধান কৰাটো অতি আৱশ্যক।" আধুনিক অলিম্পিক গেমছ এই চিন্তাধাৰাৰ দ্বাৰা প্ৰভাৱিত হৈছিল আৰু পিয়েৰ ডি কুবাৰ্টিনৰ দ্বাৰা "সকলো খেল, সকলো জাতি"ৰ ভিত্তিত ইয়াক প্ৰতিষ্ঠা কৰা হৈছিল। অৱশ্যে অলিম্পিকৰ এই দিশটো কেতিয়াও সম্পূৰ্ণৰূপে বাস্তৱায়িত নহ’ল আৰু কেইবছৰমানৰ পিছতে ই ম্লান হৈ পৰিল, য’ত মূলতঃ কেৱল পশ্চিমীয়া ক্ৰীড়াহে খেলা হৈছিল।

১৯৭০-ৰ দশকৰ পৰা পৰম্পৰাগত ক্ৰীড়া আৰু খেলসমূহ সংৰক্ষণৰ বাবে বিশ্বজুৰি দৃষ্টি আকৰ্ষণ আৰু প্ৰতিষ্ঠানিকৰণৰ কাম আৰম্ভ হয়। কিছুমান ইউৰোপীয় দেশত পৰম্পৰাগত খেলৰ পুনৰুদ্ধাৰ ৰাজনৈতিক বা শৈক্ষিকভাৱে আঞ্চলিক পৰিচয় প্ৰকাশৰ এক মাধ্যম হিচাপে কাম কৰিছে।

এছিয়ান গেমছ আৰু এছ.ই.এ. গেমছৰ দৰে আন্তঃৰাষ্ট্ৰীয় বহু-ক্ৰীড়া প্ৰতিযোগিতাত পৰম্পৰাগত ক্ৰীড়া আৰু খেলসমূহ ক্ৰমান্বয়ে গ্ৰহণ কৰা হৈছে।

## তথ্যসূত্ৰ

শ্ৰেণী:লোক-খেল
দেৱী (গডেচ)

**দেৱী** (ইংৰাজী: **Goddess**) হ’ল এগৰাকী মহিলা উপাস্য বা দেৱতাৰ বিপৰীত লিংগ। কিছুমান ধৰ্মত ধৰ্মীয় প্ৰাৰ্থনা আৰু উপাসনাৰ ক্ষেত্ৰত এগৰাকী পবিত্ৰ নাৰী মূৰ্তিয়ে কেন্দ্ৰীয় স্থান দখল কৰে। উদাহৰণস্বৰূপে, শক্তিবাদত (হিন্দু ধৰ্মৰ তিনিটা প্ৰধান ধাৰাৰ অন্যতম) বিশ্বাস কৰা হয় যে পৰম দেৱতা বা সকলো বাস্তৱৰ উৎস হ’ল পৰম দেৱী (মহাদেৱী)। তান্ত্ৰিক শৈৱ ধৰ্মৰ কিছুমান ৰূপত শিৱ আৰু শক্তিৰ যুটিক পৰম তত্ত্ব বুলি গণ্য কৰা হয় (য’ত দেৱীয়ে ঈশ্বৰৰ সক্ৰিয় আৰু সৃষ্টিশীল শক্তিক প্ৰতিনিধিত্ব কৰে)। ইফালে, বজ্ৰযান বৌদ্ধ ধৰ্মত পৰম সত্যক প্ৰায়ে মিলনৰ অৱস্থাত থকা দুগৰাকী দেৱতাৰ দ্বাৰা চিত্ৰিত দুটা তত্ত্বৰ সমষ্টি হিচাপে দেখা যায় (যাব-য়ুম, অৰ্থাৎ "পিতৃ-মাতৃ")। ইয়াৰ দ্বাৰা পূৰ্ণ প্ৰজ্ঞা (স্ত্ৰী) আৰু কুশল কৰুণা (পুৰুষ)—এই দুই তত্ত্বৰ অদ্বৈতবাদক প্ৰতীকি ৰূপত প্ৰকাশ কৰা হয়। একেশ্বৰবাদী ধৰ্মত এগৰাকী মহিলা পবিত্ৰ সত্তাক লিংগভেদ বা ক্ষুদ্ৰ অৰ্থ প্ৰকাশৰ প্ৰয়োজন নথকাৰ বাবে কেৱল **ঈশ্বৰ** বুলিয়ে চিনাক্ত কৰা হ’ব পাৰে। বিভিন্ন ধৰ্মীয় গোটৰ নেতাৰ ওপৰত কৰা এক পৰীক্ষাত দেখা গৈছে যে তেওঁলোকে অনুভৱ কৰা ঐশ্বৰিক সত্তাটো আছিল নাৰীসুলভ।

বহুদেৱবাদী ধৰ্মসমূহে একাধিক দেৱী আৰু দেৱতাক পূজা কৰে আৰু তেওঁলোকক সাধাৰণতে পৃথক সত্তা হিচাপে গণ্য কৰে। এই দেৱতাসকল কোনো এক দেৱকূলৰ অংশ হ’ব পাৰে, নতুবা বিভিন্ন অঞ্চলৰ বাবে সুকীয়া অধিষ্ঠাত্ৰী দেৱতা থাকিব পাৰে। বহুতো পৰিচিত সংস্কৃতিত দেৱীসকলক প্ৰায়ে আক্ষৰিক বা ৰূপক অৰ্থত গৰ্ভধাৰণৰ সৈতে অথবা নাৰী আৰু ছোৱালীৰ পৰা আশা কৰা সামাজিক ভূমিকাৰ সৈতে জড়িত কৰা হয়। ইয়াৰ ভিতৰত সূতা কটা, কাপোৰ বোৱা, সৌন্দৰ্য, প্ৰেম, যৌনতা, মাতৃত্ব, ঘৰুৱা জীৱন, সৃজনীশীলতা আৰু উৰ্বৰতাৰ (যাৰ উদাহৰণ প্ৰাচীন মাতৃ দেৱীৰ পূজা) দৰে বিষয়সমূহ অন্তৰ্ভুক্ত। বহুতো প্ৰধান দেৱী যাদুবিদ্যা, যুদ্ধ, ৰণনীতি, চিকাৰ, কৃষি, জ্ঞান, ভাগ্য, পৃথিৱী, আকাশ, শক্তি, আইন আৰু ন্যায়ৰ সৈতেও জড়িত। কিছুমান দেৱীৰ সৈতে কন্দল বা বেমাৰ-আজাৰৰ দৰে নেতিবাচক দিশবোৰো জড়িত হৈ থাকে। পুৰুষ, ৰূপ সলনি কৰিব পৰা বা দানৱীয় সত্তাৰ দৰেই দেৱীসকলৰ বৰ্ণনা আৰু ধাৰণাও অতি ব্যাপক।

## ব্যুৎপত্তি
'গডেছ' (goddess) বিশেষ্যটো এটা গৌণ গঠন, যি জাৰ্মানীয় মূলৰ 'গড' (god) শব্দৰ সৈতে লেটিন মূলৰ '-এছ' (-ess) প্ৰত্যয় যোগ কৰি সৃষ্টি কৰা হৈছে। এই শব্দটো প্ৰথমবাৰৰ বাবে প্ৰায় ১৩৫০ চনৰ পৰা মধ্য ইংৰাজী ভাষাত দেখা গৈছিল। ইংৰাজী শব্দটোৱে ইজিপ্তীয়, ধ্ৰুপদী গ্ৰীক আৰু কেইবাটাও ছেমিটিক ভাষাৰ ভাষাতাত্ত্বিক উদাহৰণ অনুসৰণ কৰে— যিবোৰত 'ঈশ্বৰ' বুজোৱা শব্দটোৰ সৈতে এটা স্ত্ৰী-লিংগবাচক বিভক্তি যোগ কৰা হয়। কেতিয়াবাহে কোনো লিংগবাচক বিভক্তি যোগ নকৰাকৈও মূল শব্দটো ব্যৱহাৰ কৰা দেখা যায়।

## তথ্যসূত্ৰ

শ্ৰেণী:দেৱী
মানস্বী মমগাই

**মানস্বী মমগাই** এগৰাকী ভাৰতীয় অভিনেত্ৰী, মডেল, সমাজকৰ্মী আৰু সৌন্দৰ্য প্ৰতিযোগিতাৰ বিজয়ী। তেওঁ মিছ ইণ্ডিয়া টুৰিজিম ইণ্টাৰনেচনেল, মিছ টুৰিজিম ইণ্টাৰনেচনেল ২০০৮ আৰু ফেমিনা মিছ ইণ্ডিয়া ২০১০ খিতাপ অৰ্জন কৰিছিল। তেওঁ মিছ ৱৰ্ল্ড ২০১০-ত ভাৰতক প্ৰতিনিধিত্ব কৰিছিল। ২০১৬ চনত তেওঁ ৰিপাব্লিকান হিন্দু কোৱালিচনৰ ভাৰতীয় ৰাষ্ট্ৰদূত হিচাপে নিৰ্বাচিত হয়। তেওঁ ২০২৩ চনৰ ভাৰতীয় ৰিয়েলিটী টিভি শ্ব' *বিগ বছ ১৭*-ৰ এগৰাকী প্ৰতিযোগী আছিল। 

## প্ৰাৰম্ভিক জীৱন
মমগাইৰ জন্ম হৈছিল দিল্লীত আৰু তেওঁ চণ্ডীগড়ত ডাঙৰ-দীঘল হৈছিল। তেওঁৰ মাতৃ প্ৰভা আছিল উত্তৰাখণ্ডৰ।

পোন্ধৰ বছৰ বয়সৰ ভিতৰতে তেওঁ নৃত্য, সংগীত আৰু স্কেটিং প্ৰতিযোগিতাত প্ৰায় ৫০টা ৰাজ্যিক আৰু ৰাষ্ট্ৰীয় বঁটা লাভ কৰিছিল।

## সৌন্দৰ্য প্ৰতিযোগিতা আৰু মডেলিং
মমগায়ে ২০০৬ চনত 'ইলিট মডেল লুক ইণ্ডিয়া' খিতাপ অৰ্জন কৰিছিল, 'ইণ্ডিয়া ফেশ্বন উইক'ত আত্মপ্ৰকাশ কৰিছিল আৰু ২০০৮ চনত 'মিছ টুৰিজিম ইণ্টাৰনেচনেল' জয় কৰিছিল। তেওঁক ২০১০ চনৰ 'ফেমিনা মিছ ইণ্ডিয়া' হিচাপে নিৰ্বাচিত কৰা হৈছিল আৰু চীনত অনুষ্ঠিত ২০১০ চনৰ 'মিছ ৱৰ্ল্ড' সৌন্দৰ্য প্ৰতিযোগিতাত ভাৰতক প্ৰতিনিধিত্ব কৰিছিল। ২০১০ চনৰ মিছ ৱৰ্ল্ডৰ ফাইনেলত 'ডান্স অফ দ্য ৱৰ্ল্ড' শাখাৰ শীৰ্ষ আঠগৰাকী প্ৰতিযোগীৰ ভিতৰত তেওঁ স্থান লাভ কৰিছিল। তেতিয়াৰেপৰা তেওঁ ভাৰতীয় ডিজাইনাৰসকলৰ বাবে মডেলিং কৰাৰ লগতে বিভিন্ন বিজ্ঞাপনৰ বাবে কাম কৰিছে। ইয়াৰ ভিতৰত ভাৰতীয় আৰু আন্তঃৰাষ্ট্ৰীয় আলোচনী যেনে *ভৌগ*, *এলি*, *ফেমিনা*, *ভাৰ্ভ*, *কাচম’পলিটান*, *নিউ ফেচ* আৰু *কোড অফ ষ্টাইল* আদি উল্লেখযোগ্য।

## চলচ্চিত্ৰ আৰু টেলিভিছন
thumb|''অ্যাকচন জেকচন'' ছবিৰ প্ৰচাৰমূলক অনুষ্ঠানত অজয় দেৱগন, মমগাই আৰু প্ৰভু দেৱা
মমগাই মুম্বাইৰ অনুপম খেৰৰ অভিনয় বিদ্যালয়ৰ এগৰাকী প্ৰাক্তন ছাত্ৰী। ২০১২ চনত তেওঁ *লিম্বো* নামৰ এখন নাটকৰ অংশ আছিল, যিখনে সমালোচকৰ প্ৰশংসা বুটলিবলৈ সক্ষম হৈছিল। এই নাটকখন মুম্বাইৰ পৃথ্বী থিয়েটাৰত প্ৰদৰ্শিত হোৱাৰ লগতে পেৰিছতো ইয়াৰ প্ৰদৰ্শনী হৈছিল। একে বছৰতে তেওঁ *দ্য ৱৰ্ল্ড বিফোৰ হাৰ* নামৰ তথ্যচিত্ৰখনত ভূমুকি মাৰিছিল।

২০১৪ চনত তেওঁ প্ৰভু দেৱাৰ পৰিচালনাত ইৰ’ছ ইণ্টাৰনেচনেলৰ ছবি *অ্যাকচন জেকচন*-ত অজয় দেৱগনৰ বিপৰীতে মেৰিনা নামৰ খলনায়িকাৰ চৰিত্ৰত অভিনয় কৰিছিল। মমগায়ে ছবিখনৰ আন অভিনেতা-অভিনেত্ৰীসকলৰ সৈতে ভাৰতীয় কমেডী শ্ব' *কমেডী নাইটছ উইথ কপিল*-ত অংশগ্ৰহণ কৰিছিল। ২০১৫ চনত তেওঁ ফিল্মফেয়াৰ বঁটাত শ্ৰেষ্ঠ নবাগত অভিনেত্ৰীৰ বঁটাৰ বাবে মনোনীত হৈছিল আৰু তাত তেওঁ এজন উপস্থাপক হিচাপেও আছিল। ২০২০ চনত তেওঁ আমেৰিকান আৰ এণ্ড বি (R&B) যুটী 'দ্য মুনলাইট'-ৰ "য়াদেঁ" আৰু দালিৰ মেহেন্দীৰ "দম বা দম" শীৰ্ষক মিউজিক ভিডিঅ'ত অভিনয় কৰিছিল।

মমগাই বৰ্তমান লছ এঞ্জেলছত বসবাস কৰে আৰু তাত অভিনয় তথা প্ৰযোজনাৰ ক্ষেত্ৰত নিজৰ কেৰিয়াৰ গঢ়াত মনোনিৱেশ কৰিছে। শেহতীয়াকৈ তেওঁ আমেৰিকান গেম শ্ব' *দ্য প্ৰাইচ ইজ ৰাইট*-ত বিজয়ী হৈছিল।

২০২৩ চনত তেওঁ ডিজনি+ হটষ্টাৰৰ ধাৰাবাহিক *দ্য ট্ৰায়েল*-ত জুহি ভাটিয়াৰ চৰিত্ৰত অভিনয় কৰিছিল। তেওঁ ২০২৩ চনৰ অক্টোবৰত ৰিয়েলিটী গেম শ্ব' *বিগ বছ ১৭*-ত এগৰাকী ৱাইল্ড কাৰ্ড প্ৰতিযোগী হিচাপে প্ৰৱেশ কৰিছিল।

## তথ্যসূত্ৰ


শ্ৰেণী:ভাৰতীয় মডেল
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় সমাজকৰ্মী
মিনিছা লাম্বা

**মিনিছা লাম্বা** (ইংৰাজী: Minissha Lamba; জন্ম: ১৮ জানুৱাৰী ১৯৮৫) এগৰাকী ভাৰতীয় অভিনেত্ৰী যিয়ে মূলতঃ হিন্দী চলচ্চিত্ৰত অভিনয় কৰে। ২০০৫ চনত *য়াহাঁ* ছবিৰ জৰিয়তে লাম্বাই অভিনয়ত আত্মপ্ৰকাশ কৰে। তেওঁৰ উল্লেখযোগ্য চলচ্চিত্ৰসমূহৰ ভিতৰত আছে *কৰ্পোৰেট* (২০০৬), *হানিমুন ট্ৰেভেলছ প্ৰাইভেট লিমিটেড* (২০০৭), *বাচনা এ হাছিনো* (২০০৮), *ৱেল ডান আব্বা* (২০১০) আৰু *ভেজা ফ্ৰাই ২* (২০১১)। ২০১৪ চনত তেওঁ ৰিয়েলিটী শ্ব’ *বিগ বছ ৮*-ত অংশগ্ৰহণ কৰিছিল।

## প্ৰাৰম্ভিক জীৱন
মিনিছা লাম্বাৰ জন্ম ১৯৮৫ চনত নতুন দিল্লীৰ এটা পাঞ্জাবী শিখ পৰিয়ালত হৈছিল। তেওঁৰ পিতৃৰ নাম কাৱেল লাম্বা আৰু মাতৃৰ নাম মঞ্জু লাম্বা। 

তেওঁ এবছৰ ধৰি চেন্নাইৰ চেট্টিনাড বিদ্যাশ্ৰম স্কুলত অধ্যয়ন কৰিছিল আৰু তাৰ পিছত শ্ৰীনগৰৰ আৰ্মী পাব্লিক স্কুললৈ স্থানান্তৰিত হয়, যৰপৰা তেওঁ স্কুলীয়া শিক্ষা সমাপ্ত কৰে। তেওঁ দিল্লী বিশ্ববিদ্যালয়ৰ অন্তৰ্গত মিাণ্ডা হাউচৰপৰা ইংৰাজী বিষয়ত স্নাতক (সন্মানীয়) ডিগ্ৰী লাভ কৰিছিল।

## কৰ্মজীৱন
দিল্লী বিশ্ববিদ্যালয়ত অধ্যয়ন কৰি থকা সময়তে লাম্বাই এলজি, ছনী, কেডবেৰী, হাজমোলা, এয়াৰটেল, চানচিল্ক আদিৰ দৰে বিজ্ঞাপন অভিযানৰ বাবে মডেলিং আৰম্ভ কৰিছিল। তেওঁ *ফেমিনা*ৰ জেনেৰেচন "W" বিজ্ঞাপনৰো অংশ আছিল। কেডবেৰীৰ এটা বিজ্ঞাপনৰ শ্বুটিং চলি থকাৰ সময়তে বলীউডৰ পৰিচালক সুজিত সৰকাৰে তেওঁৰ সৈতে যোগাযোগ কৰিছিল আৰু তেওঁৰ ছবি *য়াহাঁ* (২০০৫)-ত অভিনয় কৰিবলৈ তেওঁক চুক্তিবদ্ধ কৰিছিল। মিাণ্ডা হাউচ কলেজত পঢ়ি থকা অৱস্থাতে তেওঁ *য়াহাঁ*ৰ বাবে চিত্ৰগ্ৰহণ আৰম্ভ কৰিছিল। ইয়াৰ পিছত তেওঁ *কৰ্পোৰেট*, *ৰকি: দ্য ৰেবেল*, *এন্থনী কৌন হ্যায়*, *হানিমুন ট্ৰেভেলছ প্ৰাইভেট লিমিটেড*, *অনামিকা*, *শৌৰ্য* আৰু *দছ কাহিনীয়াঁ*ৰ দৰে চলচ্চিত্ৰত সহযোগী আৰু তাৰ পিছত মুখ্য চৰিত্ৰত অভিনয় কৰিবলৈ আৰম্ভ কৰে। 

২০০৮ চনত তেওঁ যশ ৰাজ ফিল্মছৰদ্বাৰা প্ৰযোজিত *বাচনা এ হাছিনো*ত অভিনয় কৰে, যিখন এতিয়ালৈকে তেওঁৰ আটাইতকৈ ডাঙৰ সফলতা। সেই একে বছৰতে সঞ্জয় গাধৱীৰ ছবি *কিডনেপ*-ত তেওঁৰ চৰিত্ৰৰ বাবে তেওঁ বিশেষ দৃষ্টি আকৰ্ষণ কৰিছিল। তেওঁৰ পৰৱৰ্তী গুৰুত্বপূৰ্ণ ভূমিকা আছিল সমালোচকৰদ্বাৰা প্ৰশংসিত পৰিচালক শ্যাম বেনেগালৰ ছবি *ৱেল ডান আব্বা* (২০১০)। "ৱেল ডান আব্বা"ই ২০১০ বৰ্ষৰ সামাজিক সমস্যাৰ শ্ৰেষ্ঠ ছবিৰ ৰাষ্ট্ৰীয় চলচ্চিত্ৰ বঁটা লাভ কৰিছিল আৰু মুস্কান আলী হিচাপে মিনিছাৰ অভিনয় প্ৰশংসিত হৈছিল। ২০১৪ চনত তেওঁ কালাৰ্ছ টিভিৰ *বিগ বছ ৮*-ত অংশগ্ৰহণ কৰিছিল। ৬ সপ্তাহৰ পিছত ২ নৱেম্বৰ ২০১৪ (৪২ তম দিন)-ত তেওঁ ঘৰৰপৰা বাহিৰ হয়। তেওঁৰ শেষৰফালৰ অভিনয়সমূহৰ ভিতৰত ধৰ্মেন্দ্ৰ, গিপ্পী গ্ৰেৱাল, গুৰপ্ৰীত ঘুগগী, কুলৰাজ ৰান্ধাৱা আৰু পুনম ধিলনৰ সৈতে *ডাবল দি ট্ৰাবল*-ৰ এটা চৰিত্ৰ অন্যতম। তেওঁ হিমেশ ৰেশমিয়াৰ জনপ্ৰিয় এলবাম *আপ কা সুৰুৰ*-ৰ "তেৰা সুৰুৰ" গীতটোৰ মিউজিক ভিডিঅ’টোত অভিনয় কৰিছিল। 

## ব্যক্তিগত জীৱন
২০১৫ চনৰ ৬ জুলাইত লাম্বাই জুহুৰ নাইট ক্লাব "ত্ৰিলজী"ৰ স্বত্বাধিকাৰী তথা ৰেষ্টুৰেণ্ট ব্যৱসায়ী ৰায়ান থামৰ সৈতে বিবাহপাশত আবদ্ধ হয়। ৰায়ান অভিনেত্ৰী পূজা বেদীৰ সম্পৰ্কীয় ভাতৃ। ২০২০ চনৰ আগষ্ট মাহত তেওঁলোকে বিবাহ বিচ্ছেদৰ প্ৰক্ৰিয়া সম্পূৰ্ণ হোৱা বুলি ঘোষণা কৰে। ২০২১ চনৰ জুলাই মাহত তেওঁ ব্যৱসায়ী আকাশ মালিকৰ সৈতে থকা প্ৰেমৰ সম্পৰ্ক ৰাজহুৱা কৰে।

## তথ্যসূত্ৰ


## বাহ্যিক সংযোগ

* 
* 
* 
* 
* 

শ্ৰেণী:ভাৰতীয় অভিনেত্ৰী
অষ্ট্ৰেলিয়ান ফেয়াৰী টেল ছচাইটি

**অষ্ট্ৰেলিয়ান ফেয়াৰী টেল ছচাইটি** (চমুকৈ **AFTS**) হৈছে শিক্ষাবিদ, শিল্পী, গল্পকাৰ, সংগীতজ্ঞ, লেখক আৰু সাধুকথা প্ৰেমীসকলৰ এটা সমাজ যিয়ে ২০১৩ চনৰ পৰা অষ্ট্ৰেলীয় দৃষ্টিভংগীৰে সাধুকথাৰ অন্বেষণৰ উদ্দেশ্যে কাম কৰি আছে।

## ইতিহাস
২০১৩ চনৰ জুলাই মাহত সহ-প্ৰতিষ্ঠাপক ৰেইলি মেক্কাৰন আৰু জো হেনউডৰ মাজত হোৱা এটা ফেচবুক বাৰ্তালাপৰ জৰিয়তে এই ছচাইটিৰ যাত্ৰা আৰম্ভ হৈছিল। এক ক্ৰাউড ফাণ্ডিং অভিযান আৰু জেক জিপছ তথা মাৰিয়া টাটাৰৰ দৰে সাধুকথাৰ পণ্ডিতসকলৰ উৎসাহৰ ফলত ২০১৪ চনৰ জুন মাহত ছিডনীত ইয়াৰ প্ৰথমখন সন্মিলন অনুষ্ঠিত হয়। এই সন্মিলনতে প্ৰথমখন কাৰ্যনিৰ্বাহক সমিতি নিৰ্বাচিত কৰা হয় য’ত ৰেইলি মেক্কাৰনক সভাপতি আৰু জুলি মাণ্ডি-টেইলৰক উপ-সভাপতি হিচাপে নিযুক্তি দিয়া হয়।

## গঠন
এই ছচাইটিখন এখন পঞ্জীয়নভুক্ত জনহিতকৰ সংস্থা। ২০১৯ চনত ইয়াৰ আইনী স্থিতিৰ কিছু সালসলনি কৰি বৰ্তমানৰ সংবিধানখন গ্ৰহণ কৰা হৈছিল। এই ছচাইটিত কোনো বেতনভোগী পদ নাই।

## উদ্দেশ্য
সংস্থাটোৰ লক্ষ্য হৈছে মূল অষ্ট্ৰেলীয় সাধুকথা, ইয়াৰ অভিযোজন, ব্যাখ্যা আৰু সমালোচনা সংগ্ৰহ তথা সূচীবদ্ধ কৰা। লগতে অষ্ট্ৰেলীয় সাধুকথাৰ সৃষ্টিত উৎসাহিত কৰা আৰু ইয়াৰ বিশ্লেষণ কৰা।

## কাৰ্যকলাপ
অষ্ট্ৰেলিয়াত সাধুকথাৰ ক্ষেত্ৰত উল্লেখযোগ্য অৱদান আগবঢ়োৱা ব্যক্তিক প্ৰতিবছৰে 'অষ্ট্ৰেলিয়ান ফেয়াৰী টেল ছচাইটি বঁটা' প্ৰদান কৰা হয়। বঁটাৰ বাবে মনোনীত ব্যক্তিজন ছচাইটিৰ সদস্য হোৱাটো বাধ্যতামূলক নহয় যদিও মনোনয়ন আৰু ভোটদানৰ অধিকাৰ কেৱল সদস্যসকলৰহে থাকে। ২০১৮ চনত কেট ফৰচাইথ আৰু ২০২০ চনত লৰেনা কাৰিংটন এই বঁটাৰ অন্যতম বিজয়ী।

অষ্ট্ৰেলিয়াৰ বিভিন্ন প্ৰান্তত অনলাইন বা স্থানীয় গোটৰ জৰিয়তে 'ফেয়াৰী টেল ৰিংছ' (সাধুকথাৰ চক্ৰ) অনুষ্ঠিত হয়। এই চক্ৰসমূহত বছৰি পাঁচটাকৈ বিশেষ সাধুকথাৰ ইতিহাস, অৰ্থ আৰু অষ্ট্ৰেলীয় দৃষ্টিভংগীৰ ওপৰত আলোচনা কৰা হয়। ইয়াৰ উপৰিও ছচাইটিয়ে বাৰ্ষিক সন্মিলন, এটা ইউটিউব চেনেল আৰু পডকাষ্ট শৃংখলা পৰিচালনা কৰে।

## তথ্যসূত্ৰ

## বাহ্যিক সংযোগ
* 

শ্ৰেণী:সাধুকথা
শ্ৰেণী:অনুষ্ঠান প্ৰতিষ্ঠান
মনপ্ৰীত ব্ৰাৰ

**মনপ্ৰীত কৌৰ ব্ৰাৰ** (ইংৰাজী: Manpreet Kaur Brar) এগৰাকী ভাৰতীয় অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ ১৯৯৫ চনৰ ফেমিনা মিছ ইণ্ডিয়া খিতাপ অৰ্জন কৰিছিল, আৰু ১৯৯৫ চনৰ মিছ ইউনিভাৰ্ছ প্ৰতিযোগিতাত প্ৰথম ৰানাৰ-আপ হৈছিল। 

## প্ৰাৰম্ভিক জীৱন
ভাৰতৰ মিজোৰামৰ এটা ব্ৰাৰ জাট শিখ পৰিয়ালত ১৯৭৩ চনৰ ৯ জুনত মনপ্ৰীতৰ জন্ম হৈছিল। তেওঁ দিল্লীৰ লেডী ইৰউইন কলেজৰপৰা স্নাতক ডিগ্ৰী লাভ কৰিছিল আৰু 'কমিউনিটি ৰিচ'ৰ্ছ মেনেজমেণ্ট এণ্ড এক্সটেনচন' বিষয়ৰ এগৰাকী সন্মানীয় ছাত্ৰী আছিল। মনপ্ৰীত তেওঁৰ স্নাতক শিক্ষাৰ অন্তিম বৰ্ষত মহাবিদ্যালয়খনৰ সভানেত্ৰীও আছিল। 

## কৰ্মজীৱন
বৰ্তমানৰ মিছ ইউনিভাৰ্ছ সুস্মিতা সেনে মনপ্ৰীত ব্ৰাৰক ১৯৯৫ চনৰ ফেমিনা মিছ ইণ্ডিয়া ইউনিভাৰ্ছৰ মুকুট পিন্ধাইছিল। তেওঁ নামিবিয়াত অনুষ্ঠিত মিছ ইউনিভাৰ্ছ ১৯৯৫-ত অংশগ্ৰহণ কৰিছিল আৰু মিছ ইউএছএ চেলচি স্মিথৰ পিছত প্ৰথম ৰানাৰ-আপ হিচাপে নিৰ্বাচিত হৈছিল। ভাৰতলৈ উভতি অহাৰ পাছত তেওঁ কেইবাটাও ফেশ্বন শ্ব’ কৰিছিল। ব্ৰাৰে ঋতু কুমাৰে ডিজাইন কৰা আৰু 'দ্য টাইমছ অৱ ইণ্ডিয়া'ৰদ্বাৰা বিত্তীয় সাহায্য প্ৰাপ্ত এটা জনগোষ্ঠীয় পোছাকৰ মডেলিং কৰিছিল। 

১৯৯৫ চনত ফেমিনা মিছ ইণ্ডিয়া খিতাপ জয় কৰাৰ উপৰি তেওঁ একে বছৰতে মিছ ইউনিভাৰ্ছ প্ৰতিযোগিতাত প্ৰথম ৰানাৰ-আপ হৈছিল। তেওঁ ওমেগা ঘড়ী কোম্পানীৰ ব্ৰেণ্ড এম্বেছেডৰ আছিল। ইয়াৰ উপৰি তেওঁ ফিল্মফেয়াৰ বঁটা, গ্ৰেভিয়েৰা মেনহাণ্ট আৰু এডি ক্লাব বঁটাৰ আঁত ধৰিছিল। তেওঁ চেনেল ভি-ত ষ্টাৰ মিছ ইণ্ডিয়া, বিপিএল অয়ে আৰু মাংতা হ্যায়ৰ দৰে কেইবাটাও টিভি শ্ব’ৰ পৰিচালনা কৰিছিল। 

## ব্যক্তিগত জীৱন
মনপ্ৰীত অৰ্জুন ৱালিয়াৰ সৈতে বিবাহপাশত আবদ্ধ হয় আৰু তেওঁলোকৰ দুটা সন্তান আছে। তেওঁ নিজকে এগৰাকী 'এগেটেৰিয়ান' (নিৰামিষভোজী যিয়ে কণী ভক্ষণ কৰে) বুলি পৰিচয় দিয়ে।

## তথ্যসূত্ৰ


শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী